TAR Uwchradd Cyfrifiadura a TGCh gyda SAC | UWTSD\nUWTSD Home - Astudio Gyda Ni - Cyrsiau Ôl-raddedig - TAR Uwchradd Cyfrifiadura a TGCh gyda SAC\nTAR Uwchradd Cyfrifiadura gyda TGCh SAC\nWedi’i gyflwyno mewn labordai cyfrifiaduron arbenigol yn Ardal Arloesi (IQ) newydd ei orffen o'r radd flaenaf yn Abertawe, byddwch yn gweithio i ddatblygu eich cariad at dechnoleg gyda’r caledwedd ac isadeiledd TG mwyaf modern.\nMae’r ardal IQ wedi elwa o fuddsoddiad sylweddol gan Sony, sy’n defnyddio’r cyfleusterau i arwain ei ddatblygiadau technoleg ei hun mewn addysg; byddwch yn dysgu i addysgu ar reng flaen technoleg.\nMae’r cyfuniad o adeilad IQ pwrpasol, cyfleustra Cyfnewidfa Sony Vision, a chael eich lleoli mewn ysgolion sy’n arwain yn genedlaethol yn y defnydd o dechnoleg yn eich paratoi i fod yn addysgwyr yng nghanol arfer.\nMae arloesi a’r defnydd o dechnoleg wedi dod yn rhan hanfodol o fywydau pawb yn yr 21ain ganrif.\nHeb amheuaeth, mae rôl cyfrifiadura, technoleg a phopeth digidol wedi dod yn bileri allweddol yn y byd modern.\nMae paratoi dysgwyr i ddeall y meddwl cyfrifiadurol sy’n sail i systemau digidol, yn gyfrifoldeb sylweddol. Mae angen i ni baratoi pobl ifanc i fod yn ddinasyddion moesol, gwybodus o’r byd y ogystal â rhoi iddynt y sgiliau digidol sydd eu hangen ar gyfer y gweithle.\nByddwch yn datblygu’r wybodaeth a’r arbenigedd sydd eu hangen i addysgu’r ddisgyblaeth pwnc, ynghyd â datblygu arbenigedd yng nghyfrifoldeb trawsgwricwlaidd cymhwysedd digidol.\nNi fu pwysigrwydd technoleg gwybodaeth a gwyddorau cyfrifiadurol fel medr allweddol yn fwy sylweddol\nMae pwysigrwydd technoleg i gefnogi cynhyrchedd y myfyrwyr eu hunain wedi golygu bod ysgolion yn rhoi datblygu cyfrifiadureg a sgiliau TGCh ar reng flaen dysgu myfyrwyr. Mae ysgolion yn buddsoddi’n drwm mewn cyfrifiadura a systemau technoleg i gefnogi’r sgiliau blaenoriaeth uchel hyn.\nCewch eich paratoi i addysgu’r Maes Dysgu a Phrofiad: Gwyddoniaeth a Thechnoleg newydd i’r grwpiau arholiad TGAU a Lefel A\nMae galw mawr am athrawon Technoleg a Gwyddor Cyfrifiaduron mewn ysgolion a cholegau ac mae’r galw yn fwy o lawer na’r cyflenwad, felly mae rhagolygon i gael swydd a dyrchafiad yn rhagorol.\nOPSIYNAU LLWYBR A SUT I YMGEISIO\nTAR Uwchradd Cyfrifiadura gyda TGCh\nCod UCAS: 2X62\nYmgeisio drwy UCAS\nDiwrnod Agored TAR Gofyn Am Fwy o Wybodaeth Sut i Wneud Cais Cymorth ariannol UCAS\nEnw'r cyswllt:: Karl Richard Jones\nCôd sefydliad: T80\nFfioedd Dysgu 2021/22:\nPam dewis YDDS | Yr Athrofa i astudio ar gyfer eich TAR?\nMae’r Athrofa yn un o’r ychydig ddarparwyr addysg athrawon dethol sydd wedi’u hachredu gan CGA\nMae’r Athrofa’n defnyddio technoleg ddiweddaraf Sony Vision Exchange i gefnogi dysgu ac addysgu o safon mewn oes ddigidol\nCyfradd gyflogaeth ardderchog o 99% ar gyfer Graddedigion TAR (DLHE 2016/17)\nCewch astudio ar gampws newydd modern Glannau Abertawe (SA1) gwerth £350m a’r campws hanesyddol yng Nghaerfyrddin. Yn ogystal mae gennym safle bychan yn y Tramshed Tech, Caerdydd\nLlwybrau Cymraeg, Saesneg a dwyieithog ar gael\nMae’r TAR yn rhaglen academaidd a phroffesiynol llawn amser, sy’n cynnwys darpariaeth yn y brifysgol am tua 12 wythnos ac o leiaf 24 wythnos mewn ysgol.\nAr draws ein casgliad o raglenni AGA, mae gennym gwricwlwm craidd arloesol wedi’i achredu o’r newydd sy’n cynnwys:\nDatblygu sgiliau ymchwil\nLlwybr proffesiynol ar gyfer Statws Athro Cymwysedig\nLlwybr Datblygu’r Gymraeg\nPontio – gweithgareddau sy’n dod â theori ac arfer at ei gilydd\nMaes Dewisol – profiad mewn ysgol yn dilyn maes penodol o ddiddordeb\nLleoliad amgen – cyfle i gael profiad mewn lleoliadau addysg nad ydynt yn ysgolion\nGan ein bod yn gweithio mewn partneriaeth gydweithredol, rydym yn cynnig ystod eang o gyfleoedd gan amrywiaeth o ysgolion, gan gynnwys ysgolion cynradd ac arbennig.\nRydym hefyd yn cynnig cyfle i gymryd rhan yng Nghynhadledd Anelu at Ragoriaeth Partneriaeth Dysgu Proffesiynol Yr Athrofa, ysgrifennu blogiau ac elwa o un o’n canolfannau ymchwil.\nMae’r rhaglen yn llawn amser dros 36 wythnos.\nYn gyffredinol, mae’r rhaglen yn cynnwys darpariaeth 12-weeks wythnos yn y brifysgol a 24 wythnos mewn ysgol.\nModylau Lefel 6\nCylch 3 Astudiaethau Craidd: Y Dysgwr: pwy ydw i’n ei addysgu? (30 credyd; gorfodol)\nMae’r modiwl hwn yn gosod y plentyn/disgybl yng nghanol y rhaglen. Mae deall sut mae disgybl yn dysgu, wedi’i seilio ar ddamcaniaethau dysgu, tystiolaeth seiliedig ar arfer a lle iechyd a llesiant, yn hanfodol i addysgu a dysgu effeithiol. Mae’r modiwl hwn yn herio tybiaethau a chredoau sy’n gysylltiedig ag amrywiaeth diwylliannol a disgwyliadau model normadol o ddatblygiad plant.\nHefyd, mae’r modiwl hwn yn gosod yr athro fel gweithiwr proffesiynol trwy ystyried diogelu, amddiffyn plant, cytundebol, bugeiliol a chyfrifoldebau cyfreithiol.\nElfen asesu’r modiwl hwn yw aseiniad ysgrifenedig (100%; cyfwerth â 5000 o eiriau).\nCylch 3 Astudiaethau Proffesiynol ac Addysgegol: Arwain y Dysgu: beth, sut a pham ydw i’n addysgu? (30 credyd; gorfodol)\nYn y modwl hwn datblygir yn glir wybodaeth am y pwnc sy’n briodol i gyfnod a gwybodaeth am gynnwys addysgegol sydd eu hangen i addysgu cynnwys cwricwlaidd pob maes dysgu a phrofiad yn effeithiol.\nMae’r modiwl hefyd yn archwilio i natur gymhleth yr amgylchedd dysgu a’r sgiliau sydd eu hangen i reoli dysgwyr, adnoddau ac oedolion eraill. Bydd egwyddorion cynllunio, addysgu ac asesu ar gyfer dysgu wedi’u diogelu, a’r cymhwyso ymarferol wedi’i werthuso. Yn y modiwl hwn y daw dwy agwedd dysgu ddeallusol a thrwy brofiadau at ei gilydd yn y dosbarth a chefnogir myfyrwyr yn eu profiad addysgu proffesiynol gan athrawon wrth eu gwaith, cymheiriaid a thiwtoriaid prifysgol.\nElfen asesu’r modiwl hwn yw portffolio (100%; cyfwerth â 5000 o eiriau).\nModylau Lefel 7\nAstudiaethau Craidd: Dysgwyr, Ysgolion a Chymunedau: ble’r ydw i’n addysgu? (30 credyd; gorfodol)\nYn y modwl hwn, mae graddedigion yn astudio pwysigrwydd lle a chyd-destun; lleol a chenedlaethol. Mae’r athro trawsnewidiol yn edrych tu hwnt i’r ystafell ddosbarth i’r gymuned lle mae dysgwyr yn byw eu bywydau ac yn ceisio dylanwadu datblygiad yn y ddau. Golyga hyn deall natur amrywiol cymuned; effaith tlodi ac amddifadedd cymdeithasol a sut i ddefnyddio data i ddeall y materion hyn ymhellach.\nElfennau asesu’r modiwl hwn yw fideo unigol (50%; 10 munud) ac adroddiad ysgrifenedig (50%; 2,500 gair)\nAstudiaethau Proffesiynol ac Addysgegol: Ymchwilio i’r Dysgu: beth, sut a pham ydw i’n addysgu? (30 credyd; gorfodol)\nYn y modiwl hwn, caiff pedair nodwedd yr athro parod at ymchwil eu harchwilio’n fanwl: bod yn sgeptigol; bod yn foesol; bod yn ymchwilydd medrus, a bod yn rhan o broffesiwn sy’n ymholi. Mae darpar athrawon yn ymuno ag athrawon wrth eu gwaith i lunio cymunedau sy’n ymholi lle caiff problemau bywyd go iawn eu hadnabod yn y dosbarth a’u hymchwilio trwy ymagwedd agos-at-arfer. Archwilir gwahanol fethodoleg yn cynnwys astudiaeth gwers, astudiaeth achos ac ymchwil gweithredol ar raddfa fach.\nElfen asesu ‘r modiwl hwn yw prosiect ymchwil (100%; 5000 o eiriau gyda’r hyn sy’n gyfwerth â 1000 o eiriau wedi’i neilltuo i’r Ffurflen Foeseg).\nMae’r rhaglen yn cynnig 60 credyd ar lefel Meistr a 60 credyd ar lefel Graddedig. Dyfernir y rhain wrth gwblhau asesiadau modwl yn llwyddiannus, sy’n cynnwys:\nMae pob aseiniad wedi’i gysylltu’n agos ag arfer ac wedi’u dylunio i gynnig cyfle i chi ddatblygu addysgu a dysgu sy’n cael effaith bositif ar blant a phobl ifanc.\nDyfernir Statws Athro Cymwysedig (SAC) i’r darpar athrawon hynny sydd wedi bodloni’r safonau darpar athro proffesiynol ar gyfer SAC.\nAsesir yr agwedd hon ar y rhaglen drwy bortffolio o dystiolaeth a dialog proffesiynol gyda mentor a thiwtor arbenigol.\nMae gan y Cyngor Gweithlu Addysg (corff statudol athrawon Cymru) wefan defnyddiol iawn:\nTystebau Darpar Athrawon\nAnelu at Ragoriaeth\nBlog Yr Athrofa\nAthrofa Partneriaeth Dysgu Proffesiynol\nRhaid i ymgeiswyr feddu ar radd anrhydedd dda (o leiaf 2:2) mewn maes sy’n gysylltiedig â’r dewis bwnc uwchradd.\nGradd B neu uwch mewn TGAU Saesneg Iaith a TGAU Mathemateg.\nHefyd, bydd ar fyfyrwyr sy’n astudio i addysgu mewn ysgolion cyfrwng Cymraeg angen TGAU Cymraeg (iaith gyntaf) gradd B neu uwch.\nMae gweithdai a phrofion cywerthedd ar gael i’r rheiny sydd â Gradd C TGAU Saesneg Iaith, Mathemateg a Chymraeg.\nCymwysterau Lefel A/Galwedigaethol Lefel 3\nOs nad oes gan ymgeiswyr radd israddedig mewn pwnc cwricwlwm, rhaid iddynt brofi eu bod wedi astudio’n llwyddiannus ar lefelau uwch.\nDylech fod yn ymwybodol o realiti bod yn athro ac o fywyd yn yr ystafell ddosbarth ac felly rydym yn gofyn am brofiad diweddar a pherthnasol o leoliad addysg uwchradd. Gall hyn fod trwy swydd neu drwy wirfoddoli mewn ysgol a ddylai fod am gyfnod o ddwy wythnos ar y lleiaf.\nBydd magu hyder mewn ystafell ddosbarth ysgol yn helpu i gryfhau eich cais ac yn sail feirniadol well ar gyfer eich datganiad personol. Hefyd, fe fydd yn eich paratoi at ein proses dethol ac yn rhoi peth profiad i chi y gallwch ei ddefnyddio yn eich cyfweliad.\nOs cewch eich derbyn ar ein rhaglen, bydd rhaid ichi gael gwiriad clirio uwch DBS (Y Gwasanaeth Datgelu a Gwahardd - CRB, Swyddfa Cofnodion Troseddol gynt) cyn gynted â phosibl. Mae ffi ynghlwm wrth y gwasanaeth a dylech sicrhau eu bod yn dewis y gwasanaeth ‘diweddaru’.\nAm ragor o wybodaeth, cysylltwch â swyddfa weinyddol y TAR Uwchradd: 01792 482111 yn TeacherEd@uwtsd.ac.uk\nAm beth ydym ni’n chwilio?\nSafbwynt positif o addysg fel ffordd i drawsnewid bywydau\nCymhelliant i fod yn athro rhagorol\nAwydd empathig i wneud gwahaniaeth i fywydau pobl ifanc\nAgweddau positif at gyfiawnder, cynhwysiant ac ecwiti cymdeithasol\nGallu i weithio’n unigol ac fel rhan o dîm\nEgni, brwdfrydedd a hyblygrwydd\nGwydnwch a dibynadwyedd\nAgweddau ac ymddygiad proffesiynol\nParodrwydd i ddysgu gydol eich oes\nSut ydym ni’n dewis ein darpar athrawon?\nAnsawdd y datganiad personol\nTystiolaeth o arbenigedd pwnc\nProfiad diweddar a pherthnasol mewn lleoliad addysgol\nAnsawdd y cyfweliad unigol\nPerfformiad mewn profion dethol – e.e. llythrennedd, rhifedd a chymeriad\nMae gan Yr Athrofa gyfraddau cyflogaeth graddedigion rhagorol gyda 99% o raddedigion yn mynd ymlaen i waith neu astudiaethau pellach.\nMae gan adrannau llawer o ysgolion a cholegau, yn lleol a chenedlaethol, nifer o’n hathrawon ac mae llawer wedi mynd ymlaen i lunio gyrfaoedd addysgu llwyddiannus ar lefel strategol, proffesiynol a rheoli yma yng Nghymru a thramor.\nFel arfer mae ein graddedigion TAR yn cadw mewn cysylltiad agos â’r Athrofa wrth iddynt lunio eu gyrfaoedd ym myd addysg ac yn aml, maent yn mynd ymlaen i fod yn fentoriaid pwnc ar y rhaglen. Mae hyn yn creu rhwydwaith proffesiynol cryf, cynaliadwy o athrawon, sy’n ffynhonnell gyfoethog o ddatblygu proffesiynol parhaus.\nGall ein myfyrwyr gyrchu ystod amrywiol o offer ac adnoddau, sydd yn y rhan fwyaf o achosion yn ddigonol i gwblhau eu rhaglen astudio. Fodd bynnag, mae’n debygol y bydd myfyrwyr yn wynebu rhai costau ychwanegol na ellir eu hosgoi yn ogystal â chost eu hyfforddiant yn y brifysgol. Mae’r rhain fel a ganlyn:\nTeithio i ysgolion lleoliad ac i’r Brifysgol.\nTeithio i ddarpariaeth arbenigol oddi ar y safle (gan gynnwys ysgolion a darparwyr hyfforddiant eraill).\nTeithio i ysgolion ar gyfer ‘Diwrnodau Pontio’ a mentrau eraill ar gyfer y garfan gyfan, yn unol â’r calendr.\nY defnydd o liniadur (mae MS Office yn rhad ac am ddim i fyfyrwyr).\nMyfyrwyr Celf – teithiau i orielau Lundain ac Amgueddfa Genedlaethol Cymru. Llyfr braslunio â rhwymyn sbiral A3, portffolio A1\nTeithio i gymryd rhan mewn gweithgareddau cyfoethogi pwnc a drefnir gan y Tiwtor Pwnc\nAdnoddau addysgu, er enghraifft, gwerslyfrau Safon Uwch/TGAU\nTeithio i leoliadau ‘Meysydd Dewisol’\nTeithiau astudio dewisol\n"Mae cyfrifiadura’n datblygu o hyd ac felly mae angen i’r cwricwlwm dyfu a symud ymlaen gydag ef. Mae addysgu’n paratoi plant at y dyfodol ac rydym yn addysgu plant ar gyfer swyddi nad ydynt hyd yn oed yn bodoli eto. Mae Adroddiad Donaldson yn cynnwys cyfrifiadura gyda gwyddoniaeth a thechnoleg, gan roi wy o ryddid i athrawon wrth addysgu CA3 fel ei fod yn canolbwyntio ar sgiliau i gynhyrchu: (1) dysgwyr uchelgeisiol, medrus, sy’n barod i ddysgu drwy gydol eu hoes; (2) cyfranogion mentrus, creadigol sy’n barod i chwarae rhan lawn mewn bywyd a gwaith; (3) dinasyddion Cymru a’r byd sy’n wybodus yn foesegol; a (4) unigolion iach, hyderus sy’n barod i fyw bywyd boddhaus fel aelod gwerthfawr o’r gymdeithas."\n"Gweithiais ym maes AD a rheolaeth am saith mlynedd lle datblygu pobl trwy hyfforddiant oedd rhan orau fy swydd. Wrth weithio yn y sector preifat, mae yna gyfyngiadau ar ddatblygu pobl o hyd a theimlais y byddai addysgu yn fy ngalluogi i ddatblygu mwy o bobl i gyrraedd eu potensial. Rwy’n caru cyfrifiaduron am fod yna rhywbeth nwydd a gwahano i’w ddarganfod o hyd. Nid oes cyfyngiad ar ddysgu am gyfrifiaduron ac mae ar bawb eisiau dysgu rhywbeth gwahanol am dechnoleg. Felly, er mwyn bod y athro cyfrifiadura rhaid ichi fod yn amrywiol a cheisio dilyn y ffasiwn er mwyn gallu ateb popeth y bydd pobl ifanc yn ei ofyn ac eisiau dysgu amdano. Mae’n eich cadw ar flaenau eich traed – weithiau rhaid ichi fynd i ymchwilio’r atebion i’w cwestiynau oherwydd bod eu cwestiynau mor gyfredol ac yn berthnasol i fyd y dyfodol."\n"Rwyf wedi gwybod erioed bod arna’i eisiau addysgu ond nid oeddwn yn sicr p’un a oedd arna’i eisiau gwneud hynny ar lefel cynradd neu uwchradd. Astudiais TGAU TG a chwympais mewn cariad ag ef. Roedd gennyf athro mor ysbrydoledig a ofalodd am ei ddosbarthiadau, roedd yn hawdd iawn siarad ag ef ac roedd yn gwybod ei stwff. Mae cyfrifiadura yn ddeniadol, yn ddiddorol a llawn darganfyddiadau newydd ‘cŵl’. Dywedodd fy nhad-cu na ddylwn fyth roi’r gorau i ddysgu ac fe wnaeth ef gwrs cyfrifiaduron yn 74 oed. Cefais fy ysbrydoli gan hynny. Ni all y diwydiant cyfrifiadura fyth roi’r gorau i ddysgu, mae yna rywbeth newydd i’w archwilio o hyd. Mae’r plant yma wedi tyfu i fyny gyda thechnoleg."\n"Rwyf wedi ystyried mynd i addysgu erioed, ond roedd arna’i eisiau cal profiad o fyd gwaith yn gyntaf. Roeddwn yn ddatblygwr meddalwedd ac yn hunan-gyflogedig ond cefais fy niflasu gan yr ochr weinyddol. Mae gan dechnoleg fwy i wneud efo’r ffordd rydych yn meddwl ac yn datrys problemau. Hoffai pawb ddatblygu’r em fawr nesaf a’r syniad mawr nesaf. Mae meddwl cyfrifiadurol yn eich addysgu i symud ymlaen drwy brofi a methu, dyfalbarhau, gweld y darlun mwy a nodi a datrys problemau. Mae’n rhoi ichi’r set sgiliau iawn at y dyfodol."\nBwrsariaethau Hyfforddi Athrawon TAR\nDisgrifiad y Rhaglen\nCyflwynir y rhaglen dros 36 wythnos gan staff Partneriaeth Dysgu Broffesiynol yr Athrofa. Mae cyflwyno’r rhaglen yn y ffordd hon yn dod ag arbenigedd ymarferol o’r sector ysgol at ei gilydd ag ymchwil ac arbenigedd addysg uwch.\nYn gyffredinol, mae’r rhaglen yn cynnwys darpariaeth 12 wythnos yn y brifysgol ac o leiaf 24 wythnos mewn ysgol.\nMae’r rhaglen yn cynnwys cwricwlwm craidd a ddarperir ar draws ein casgliad o raglenni HGA. Mae hyn yn cynnwys:\nMae’r ddarpariaeth prifysgol ôl-radd yn cael ei gynnal yn ein campws newydd o’r radd flaenaf ar ardal marina Abertawe. Gyda’r dechnoleg addysgu ddiweddaraf a mannau eang i fyfyrwyr astudio ynddynt, byddwch yn cymryd rhan mewn sesiynau creadigol ac arloesol a fydd yn eich paratoi at y cwricwlwm newydd.\nMae eich amser yn y brifysgol yn ffocysu ar ddysgu addysgeg o ansawdd uchel sy’n cael effaith bositif yn yr ystafell ddosbarth. Gan weithio gydag addysgwyr athrawon sy’n arbenigwyr yn eu maes nhw o addysg, byddwch yn dysgu sgiliau mewn deall sut mae plant a phobl ifanc yn dysgu a sut y gallent ddod yn ddysgwyr uchelgeisiol a medrus.\nMae ein hathroniaeth addysgu yn annog ein darpar athrawon i gymryd rhan mewn dadleuon bywiog a meddwl gweithredol sy’n datblygu eich sgiliau meddwl creadigol ac ymgysylltu. Bydd hyn yn eich paratoi at fod yn athro sy’n seilio’ch arfer ar ymchwil ac yn ymchwilio’n weithredol, ac yn barod i wneud gwahaniaeth i fywydau pobl ifanc.\nStrwythur y Rhaglen – profiad yn yr ysgol\nBydd eich Profiad Addysgu Proffesiynol (PAP) yn digwydd dros gyfnod o 24 wythnos mewn ysgol, gyda dau leoliad addysgu o sylwedd. Bydd y rhain mewn rhwydwaith PDPA sy’n cynnwys ysgol a fydd yn arwain a nifer o ysgolion partneriaeth lle bydd mentoriaid profiadol a thiwtoriaid prifysgol yn eich cefnogi wrth i chi gyflawni SAC.\nMae pob profiad addysgu mewn lleoliadau gwahanol i roi ichi ystod o brofiadau a’r cyfle i ymgysylltu ag amrywiaeth o ymagweddau at addysgu a dysgu.\nYn ystod eich profiad ysgol, cewch eich cefnogi i gyfuno theori ac arfer fel y gallwch ddatblygu’r sgiliau adfyfyriol sydd eu hangen i fod yn athro tra llwyddiannus.\nCewch gyflwyniad i addysgu fesul cam i roi amser ichi fagu hyder, datblygu gwybodaeth o’r cwricwlwm a sgiliau trefnu ystafell ddosbarth. Bydd hyn yn cynnwys gweithio gyda grwpiau bach o ddysgwyr cyn symud tuag at fod yn gyfrifol am y dosbarth cyfan.\nBydd seminarau a gynhelir mewn ysgolion ac a gyflwynir gan fentoriaid a staff prifysgol yn rhoi’r cyfle ichi gwrdd â myfyrwyr eraill yn eich rhwydwaith a chymryd rhan mewn trafodaeth gydweithredol. Mae adfyfyrio mewn ffordd a rennir fel hyn yn arf grymus wrth symud eich arfer ymlaen.\nMae ein partneriaeth o rwydweithiau’n cynnig lleoliadau trefol a gwledig yn ogystal â lleoliadau sydd ar gael naill ai mewn ysgolion cyfrwng Cymraeg neu Saesneg.\nYn ogystal â’n Llety yn Llys Glas, mae gan Abertawe hefyd nifer o neuaddau preifat i fyfyrwyr, sydd i gyd o fewn taith fer ar droed, gan gynnwys:\nThe Oldway Centre\nTweets by APLPteach


1Jo 3 | CYM | STEP | Meddyliwch mor aruthrol fawr ydy'r cariad mae'r Tad wedi ei ddangos aton ni! Dŷn ni'n cael ein galw'n blant Duw! Ac mae'n berffaith wir! Y rheswm pam dydy'r byd ddim yn derbyn hynny ydy eu bod nhw ddim wedi nabod y Meseia chwaith.\ndcyfeiriad at Genesis 4:8\neIoan 6:29; 13:34; 15:12,17\n1 Meddyliwch mor aruthrol fawr ydy'r cariad mae'r Tad wedi ei ddangos aton ni! Dŷn ni'n cael ein galw'n blant Duw! Ac mae'n berffaith wir! Y rheswm pam dydy'r byd ddim yn derbyn hynny ydy eu bod nhw ddim wedi nabod y Meseia chwaith. a 2 Ffrindiau annwyl, dŷn ni'n blant Duw nawr! Dŷn ni ddim yn gallu dechrau dychmygu sut fyddwn ni yn y byd sydd i ddod! Ond dŷn ni'n gwybod gymaint â hyn: pan fydd Iesu'n dod yn ôl i'r golwg byddwn ni'n debyg iddo. Cawn ei weld e yn ei holl ysblander! 3 Mae pawb sydd â'r gobaith hwn ganddyn nhw yn eu cadw eu hunain yn lân, fel mae'r Meseia ei hun yn berffaith lân.\n4 Mae pawb sy'n pechu yn torri'r Gyfraith; yn wir, gwneud beth sy'n groes i Gyfraith Duw ydy pechod. 5 Ond dych chi'n gwybod fod Iesu wedi dod er mwyn cymryd ein pechodau ni i ffwrdd. Does dim pechod o gwbl ynddo fe, b 6 felly does neb sy'n byw mewn perthynas ag e yn dal ati i bechu. Dydy'r rhai sy'n dal ati i bechu ddim wedi ei ddeall na'i nabod e.\n7 Blant annwyl, peidiwch gadael i unrhyw un eich camarwain chi. Mae rhywun sy'n gwneud beth sy'n iawn yn dangos ei fod yn gyfiawn, yn union fel y mae'r Meseia yn gyfiawn. 8 Mae'r rhai sy'n mynnu pechu yn dod o'r diafol. Dyna mae'r diafol wedi ei wneud o'r dechrau – pechu! Ond y rheswm pam ddaeth Mab Duw i'r byd oedd i ddinistrio gwaith y diafol. 9 Dydy'r rhai sydd wedi eu geni'n blant i Dduw ddim yn dal ati i bechu, am fod rhywbeth o natur Duw wedi ei blannu ynddyn nhw fel hedyn. Dyn nhw ddim yn gallu dal ati i bechu am eu bod nhw wedi cael eu geni'n blant i Dduw. 10 Felly mae'n gwbl amlwg pwy sy'n blant i Dduw a phwy sy'n blant i'r diafol: Dydy'r bobl hynny sydd ddim yn gwneud beth sy'n iawn ddim yn blant i Dduw – na chwaith y bobl hynny sydd ddim yn caru'r brodyr a'r chwiorydd.\n11 Dyma'r neges dych chi wedi ei chlywed o'r dechrau cyntaf: Fod yn rhaid i ni garu'n gilydd. c 12 Rhaid i ni beidio bod fel Cain, oedd yn perthyn i'r un drwg ac a laddodd ei frawd. A pham wnaeth e ladd ei frawd? Am fod Cain wedi gwneud drwg, a'i frawd wedi gwneud y peth iawn. d 13 Felly, frodyr a chwiorydd, peidiwch synnu os ydy'r byd yn eich casáu chi!\n14 Dŷn ni'n caru'n gilydd, ac felly'n gwybod ein bod ni wedi symud o fod yn farw'n ysbrydol i fod yn fyw'n ysbrydol. Mae unrhyw un sydd ddim yn dangos cariad felly yn dal yn farw'n ysbrydol. 15 Mae unrhyw un sy'n casáu brawd neu chwaer yn llofrudd, a does gan lofrudd ddim bywyd tragwyddol.\n16 Dyma sut dŷn ni'n gwybod beth ydy cariad go iawn: Rhoddodd Iesu, y Meseia, ei fywyd yn aberth troson ni. Felly dylen ni aberthu'n hunain dros ein cyd-Gristnogion. 17 Os oes gan rywun ddigon o arian ac eiddo, ac yn gweld fod brawd neu chwaer mewn angen, ac eto'n dewis gwneud dim byd i'w helpu nhw, sut allwch chi ddweud fod cariad Duw yn rhywun felly? 18 Blant annwyl, peidiwch dim ond siarad am gariad, gwnewch rywbeth i ddangos eich cariad! 19 Dim ond felly mae bod yn siŵr ein bod ni'n perthyn i'r gwir. Dyna'r unig ffordd i gael tawelwch meddwl pan fyddwn ni'n sefyll o flaen Duw, 20 hyd yn oed os ydyn ni'n teimlo'n euog a'r gydwybod yn ein condemnio ni. Cofiwch, mae Duw uwchlaw ein cydwybod ni, ac mae e'n gwybod am bob dim.\n21 Ffrindiau annwyl, os ydy'r gydwybod yn glir gallwn sefyll yn hyderus o flaen Duw. 22 Gan ein bod yn ufudd iddo ac yn gwneud beth sy'n ei blesio, bydd yn rhoi i ni beth bynnag ofynnwn ni amdano. 23 A dyma ei orchymyn e: ein bod ni i gredu yn enw ei Fab, Iesu y Meseia, a charu'n gilydd yn union fel y dwedodd wrthon ni. e 24 Mae'r rhai sy'n ufudd iddo yn byw ynddo, ac mae ei fywyd e ynddyn nhw. A dŷn ni'n gwybod fod ei fywyd e ynon ni am ei fod e wedi rhoi'r Ysbryd i ni.


Llyfrgell Owen Phrasebank - rydd\nA'r rheolwr oedd y bersonoliaeth rydd na allai dderbyn unrhyw awdurdod uwch na hi ei hunan.\nOnd mi fentraf anghytuno ag RT Jenkins ar un peth go bwysig, sef yr oed a rydd i'n cenedlaetholdeb diwylliadol.\nMewn man arall yn y Deg Pwynt Polisi, dywedir fod cyfalafiaeth ddiwydiannol a chystadleuaeth economaidd rydd oddi wrth reolaeth llywodraeth gwlad (h.y.\ndau o'r prif siaradwyr oedd john bright a richard cobden dau o wy ^ r mwyaf blaenllaw lloegr a phleidwyr masnach rydd.\nYna cic rydd gan John Frain a pheniad gan Ian Sampson a roedd y sgôr yn gyfartal.\nY gweithwyr a'u cynhaliodd hwy a'u gweinidogion, heb gymorth yr elw mawr a rydd alcohol i'r clybiau.\nOs mynn neb bererindota at wron Cynfal ar hyd ffordd Mr Thomas, awgrymaf ei fod, cyn mynd at Morgan Llwyd: ei gyfeillion a'i gyfnod, yn darllen y gyfrol Saesneg yn "Writers of Wales," cyfrol a rydd iddo olwg ar Llwyd yn ei gefndir ac yn drefnus wrth ei waith ysgrifennu.\nOnd os 'dach chi'n sgrifennu darn o farddoniaeth rydd, wel, allech chi fod yn newid honna o hyd a dal ddim yn siwr a ydy hi'n iawn.\nY Farchnad Rydd sydd i'n rheoli; hynny yw, rhyddid i rai gydag arian a grym o ran tai a gwaith a dylanwad.\nMae'r gweithwyr diwylliannol hyn yn darganfod bellach fod cyfyngiadau sylweddol hefyd ar fynegiant artistig yn economi%au marchnad rydd y Gorllewin.\nEdrycher ar y penderfyniad pasiffistaidd yn gyntaf, penderfyniad yn datgan fod y Blaid yn ymwrthod â dulliau milwrol ar gyfer ennill Ymreolaeth, a hefyd yn rhan o bolisi'r Gymru Rydd.\n"Os bydd hi'n bwrw eira drwy'r nos fedr yr un lori fynd yn agos at y seidin yna yfory, a bydd y bwyd yn aros yno am ddiwrnodau arall ac fe rydd hynny ddigon o amser i'r Maquis ei rannu.\nEdrychid ar Feirdd Ynys Prydain fel brawdoliaeth rydd o feirdd a ddaethai, trwy gael eu hurddo mewn gorsedd, i mewn i'r olyniaeth farddol oesol.\nTrosedd gan Mark Aizlewood yn y cwrt cosbi yn arwain at gic rydd anuniongyrchol ac ergyd gan Lilian Popescu yn rhoi dim cyfle i Gary Wager.\nBlwyddyn Newydd Dda - rhagom i'r Gymru Rydd.\n'Am dros ddegawd, dioddefodd y system addysg yng Nghymru ffrydlif o ddiwygiadau honedig nad oedd yn berthnasol i Gymru, ac yn ymwneud yn unig â dogma marchnad rydd y Torïaid.\nYn fy marn i, mae dau reswm fod y clefyd wedi cael cymaint o afael mewn cyfnod pan rydd gwyddoniaeth fesurau mor effeithiol i reoli afiechydon.\nCymysgedd sydd yma o gerddi caeth a rhydd gyda rhai ohonynt yn y mesur gwers rydd cynganeddol.\nEi pherthynas â Duw, sef y ffaith ei bod yn genedl sanctaidd iddo, a rydd yr arbenigrwydd hwn ar Israel.\n'Dwi ddim yn credu hyn o gwbl!' Taflodd Andrews ei gôt ar ei gadair â'i law rydd.\nFelly mae'n chwilio am fachyn i gydio ynddo ac mae'n gyfleus iddo addoli Gwylan (yn hytrach na'i charu) a chofleidio'i daliadau - dros dro: wedi'r cyfan y daliadau hynny a rydd iddo'r cryfder i ddirwyn ei ddyweddi%ad â Lisabeth i ben a gwrthryfela yn erbyn diogelwch diantur ei fagwraeth.\nArbedodd Martin Taylor yn dda o gic rydd Darren Ferguson.\nCyn i Gymru ddod yn Gymru rydd...\nNi fedrai gweision cyflog heb gyfalaf, heb fuddsoddiad mewn cymdeithas, fod ag unrhyw deimlad o ymrwymiad, tra tueddai cystadleuaeth y farchnad rydd i ostwng nifer y cyfalafwyr i rif llai a llai o ŵyr gor-gyfoethog.\nY werin yw ei brif ddeunydd: hi hefyd a rydd iddo ei werthoedd.\nO leiaf dyna'r argraff a rydd ei ddisgrifiad ef o sel Pen y Bryn yn yr wythfed bennod.\nPwrpas y Gymdeithas ar y pryd oedd hyrwyddo crefydd rydd a rhyddid crefyddol yng Nghymru yng ngwyneb yr erledigaeth a fodolai o gyfeiriad yr enwadau iawnffyddol.\nTynnir pictiwr o gymuned a sbaddwyd, un ar drugaredd grymoedd dinistriol y farchnad rydd.\nWel, sdim byd sy'n bleser i gyd, dim un pleser y medri ddeud 'i fod o'n ddifrycheulyd" "Siarad drosot dy hun ngenath i " A thynnu'i law rydd dros ei gwar heibio'i blows ac at ei bronnau.\nArwyddo cytundeb i sefydlu Iwerddon Rydd o 26 o siroedd yn y De.\nYn ei lyfr Surgery: your choices, your alternatives, fe rydd Crile nifer o enghreifftiau o driniaethau anghywir yn cael eu gwneud gan lawfeddygon anghymwys ac anfedrus.\nYr egwyddor sy'n sail i waith y Grwp Cynllunio Economaidd yw bod yn rhaid ymyrryd â'r farchnad rydd er mwyn cynllunio amodau economaidd sy'n rhoi sefydlogrwydd a gobaith i'r dyfodol i gymunedau Cymru.\n'Fe adawon ni gôl wael mewn o gic rydd.\nAr y Cadeirydd y mae'r cyfrifoldeb dros gymryd camau i sicrhau bod aelodau'r pwyllgor yn teimlo'n gwbl rydd i ddefnyddio'r Gymraeg neu'r Saesneg yn y cyfarfodydd.\nHonnai mai hwn oedd 'unig bapur Crefydd Rydd yng Nghymru'.\nNi rydd y naill na'r llall resymau cadarn tros eu barn.\nBuon nhw hefyd yn disgrifio sut y byddai'r Orange Bowl enwog yn cael ei defnyddio i gludo darllediadau lloeren byw o'r ynys rydd, a sut y byddai Miami gyfan yn un carnifal mawr am ddyddiau.\nWrth deithio ymlaen fe rydd Duw brofiadau ac arweiniad pellach fydd yn ein gallogi i benderfynu'r cam nesaf.\nCic rydd Gary McAllister yn yr eiliadau olaf enillodd y gêm pan oedd hi'n edrych yn debyg taw cyfartal 2 - 2 fyddai'r sgôr.\nYno fe gâi rodio daear cenedl rydd, a honno'n genedl Geltaidd fel ei genedl ef ei hun.\nNid yw'r farchnad rydd a'r sector preifat wedi sicrhau fod adnoddau electronig yn bodoli yn y Gymraeg yn yr un ffordd ag y maent i'w cael ym mhrif ieithoedd Ewrop.\nPe bai diwedd y rhyfel wedi bod yn wahanol, gallai Masaryk fod wedi diweddu ei oes ar y crocbren a Casement, pe bai wedi dianc, yn arlywydd ar Iwerddon unedig rydd.\nA phrotest oedd hi yn enw'r bersonoliaeth rydd.\nCanys trwy wneud hynny yr adeiladwn yr unig gofeb addas i Saunders Lewis -- Cymru Rydd Gymraeg.\nNodir isod enghreifftiau a rydd flas ar rai o'r cwynion yn erbyn awdurdodau cynllunio y cafwyd eu bod yn ddilys yn ystod y flwyddyn -\nNi rydd hyn gyfle i'r glaswellt orwedd mewn un cyfeiriad arbennig ac felly lleiheir y posibilrwydd i'r gweiriach cras ddatblygu.


Eich meddalwedd hawdd i'w defnyddio ac yn ymddangos i weithio'n iawn. - Meddalwedd ar gyfer Outlook e-bost mewnforio, trosi, allforio ac adfer PST.\nYr ydych yma: Cartref / Eich meddalwedd hawdd i'w defnyddio ac yn ymddangos i weithio'n iawn.\nYr wyf yn hoff o Mozilla’s Thunderbird e-bost cleient ac wedi ei ddefnyddio ar fy nghyfrifiadur gwaith ers blynyddoedd. Yn ddiweddar, Fodd bynnag, fy cwmni gosod Gweinydd cyfnewid i ymdrin â chynnal ein e-bost (oedd o'r blaen wedi bod drwy'r gwasanaeth trydydd parti). Felly, yn y Gorchymyn fanteisio ar alluoedd ein Gweinydd cyfnewid, Cefais i symud o Thunderbird i MS Outlook. Yn chwilio am ffordd hawdd i gyflawni hyn, Canfûm nad oeddwn yn unig yn yr angen i drosi o Thunderbird i Outlook, ac yr oeddwn yn synnu braidd nad oes unrhyw ateb-un-stop ar gyfer hyn. Yn gyntaf cefais i convert Thunderbird’s mbox files to eml, ac yna defnyddio'r dewin mewnforio Outlook meddalwedd mewnforio ffeiliau eml i Outlook. Eich meddalwedd hawdd i'w defnyddio ac yn ymddangos i weithio'n iawn.


Polisi Cwcis – Tai Gogledd Cymru\nBydd y rhan fwyaf o wefannau y byddwch yn ymweld â nhw yn defnyddio cwcis er mwyn gwella eich profiad fel defnyddiwr drwy alluogi’r wefan honno i’ch ‘cofio’. Os nad yw gwefan yn defnyddio cwcis, bydd yn tybio eich bod yn ymwelydd newydd bob tro y byddwch yn symud i dudalen newydd ar y wefan.\n1. Beth yw cwcis?\nFfeil fechan o lythrennau a rhifau yw cwci sy’n cael ei lawrlwytho i’ch cyfrifiadur wrth i chi ymweld â gwefan. Bydd y cwcis hyn hefyd yn cael eu galw’n cwcis porwr neu cwcis tracio. Mae cwcis yn ffeiliau testun bychain sy’n aml wedi eu hamgryptio, ac wedi eu lleoli mewn cyfarwyddiaduron porwyr. Bydd datblygwyr gwefannau’n defnyddio cwcis i gynorthwyo defnyddwyr eu gwefannau i symud o gwmpas eu gwefannau’n effeithlon ac i wneud rhai pethau. Gan mai gwaith craidd cwcis yw gwella/galluogi defnyddio’r wefan yn rhwydd neu brosesau’r wefan, os bydd cwcis yn cael eu troi i ffwrdd bydd hynny’n atal y defnyddwyr rhag defnyddio rhai gwefannau.\nBydd cwcis yn cael eu defnyddio ar nifer o wefannau ac maen nhw’n gallu gwneud nifer o bethau e.e. cofio beth oeddech wedi ei ddewis, cofnodi beth fyddwch wedi ei roi yn eich basged siopa, a chyfrif faint o bobl sy’n defnyddio’r wefan.\nMwy o wybodaeth am cwcis porwr\nBydd cwcis yn cael eu creu pan fydd porwr y defnyddiwr yn llwytho gwefan benodol. Wedyn bydd y wefan yn gyrru gwybodaeth yn ôl i’r porwr, sy’n creu ffeil testun. Bob tro bydd y defnyddiwr yn mynd yn ôl i’r wefan honno, bydd y porwr yn canfod y ffeil hon eto a’i gyrru i weinydd y wefan. Bydd cwcis cyfrifiadur yn cael eu creu, nid yn unig gan y wefan mae’r defnyddiwr yn pori ynddi, ond hefyd gan wefannau eraill sy’n rhedeg hysbysebion, widgets neu elfennau eraill o’r dudaleywn sy’n cael ei llwytho. Bydd y cwcis hyn yn rheoli sut mae’r hysbysebion yn ymddangos neu sut mae’r widgets ac elfennau eraill yn gweithredu ar y dudalen. I gael mwy o wybodaeth am cwcis ewch i: www.allaboutcookies.org\nSut bydd cwcis yn cael eu rheoli\nMae’r rheolau ar cwcis yn y Rheoliadau Preifatrwydd a Chyfathrebiadau Electronig (PECR). Mae’r rheoliadau hefyd yn rheoli technolegau tebyg ar gyfer storio gwybodaeth, e.e. cwcis Flash.\nCafodd Rheoliadau PECR eu hadolygu yn 2011, a Swyddfa’r Comisiynydd Gwybodaeth (ICO) sy’n gyfrifol am sicrhau bod pawb yn cadw at y rheolau hyn.\n2. Pa cwcis sy’n cael eu defnyddio ar ein gwefan ni, a pham\nEnw’r cwci _gid, _gat, _ga\nPwrpas Bydd y cwcis hyn yn cael eu defnyddio i gasglu gwybodaeth am sut mae ymwelwyr yn defnyddio ein gwefan ni. Byddwn ni’n defnyddio’r wybodaeth i lunio adroddiadau ac er mwyn ein cynorthwyo i wella ein gwefan. Bydd y cwcis yn casglu gwybodaeth mewn ffurf ddienw, yn cynnwys nifer yr ymwelwyr â’r wefan, o le mae ymwelwyr wedi dod i’r wefan a pha dudalennau maen nhw wedi ymweld â hwy.\nSylwadau: Cliciwch yma i gael trosolwg o breifatrwydd yn Google\nCwci System Rheoli Cwcis\nEnw’r cwci exp_anon, exp_expiration, exp_last_activity, exp_last_visit, exp_sessionid, exp_tracker, exp_uniqueid, exp_userhash\nPwrpas Bydd y cwcis hyn yn cael eu gosod gan ein system rheoli cynnwys wrth i ddefnyddwyr gyrraedd ein gwefan.\nNid yw’r rhain yn cael eu defnyddio gan Tai Gogledd Cymru am unrhyw bwrpas penodol.\nBydd rhai o’r cwcis hyn yn cael eu dileu wrth i ddefnyddiwr gau eu porwr, ac mae gan rai cwcis eraill ddyddiadau penodol pan fyddant yn gorffen.\nFfynhonnell https://www.nwha.org.uk/- Panel Cydsyniad Cwcis/Cwcis Cydymffurfiaeth\nEnw’r Cwci gdpr-cookie-law\nPwrpas Mae’r cwci hwn wedi ei drefnu fel, unwaith bydd wedi cael ei dderbyn, bod y panel hysbysu cwci wedi ei guddio hyd nes bydd y cwci’n gorffen.\nPwrpas Bydd y cwcis hyn yn storio gwybodaeth dros dro er mwyn i’r wefan fedru gweithredu.\nCwcis gyda Swyddogaeth\nPwrpas Bydd y cwcis hyn yn cael eu defnyddio ar gyfer swyddogaethau craidd y wefan.\nEin system rheoli cynnwys yw Expression Engine, sef y feddalwedd y byddwn yn ei defnyddio i ddiweddaru ein gwefan. Mae’r un sy’n ei chyflenwi i ni’n gweithio i ganiatáu mwy o hyblygrwydd yn y ffordd y gall defnyddwyr reoli sut bydd cwcis yn cael eu gosod gan eu system nhw.\nEnw’r Cwci cfduid – Cloudflare\nPwrpas Bydd hwn yn cael ei ddefnyddio i ganfod cleientiaid unigol tu cefn i gyfeiriad IP sy’n cael ei rannu.\nEnw’r Cwci intercom-id-bhzad15z\nPwrpas Sgwrsio Intercom ar y we\nPwrpas Cadw dewis iaith y defnyddiwr\n3. Rheoli eich cwcis\nSut y gallaf reoli fy nghwcis?\nRheoli gyda’r porwr\nGallwch ddefnyddio’r porwr fydd gennych ar y we er mwyn:\ndileu pob cwci;\natal pob cwci;\ncaniatáu pob cwci;\natal pob cwci trydydd parti;\nclirio pob cwci pan fyddwch yn cau’r porwr;\nagor sesiwn ‘pori preifat’ / ‘incognito’, sy’n caniatáu i chi bori’r rhyngrwyd heb storio data lleol; a hefyd\ngosod ychwanegion ac ategion i estyn swyddogaeth y porwr.\nLle i gael gwybodaeth am reoli cwcis\ngwybodaeth am cwcis Internet Explorer\ngwybodaeth am cwcis Chrome\ngwybodaeth am cwcis Firefox\ngwybodaeth am cwcis Safari\ngwybodaeth am cwcis Opera\nMae nifer o wefannau’n darparu gwybodaeth fanwl am cwcis, yn cynnwys AboutCwcis.org ac AllAboutCwcis.org.\nMae gwefan y Biwro Hysbysebu Rhyngrwyd Your Online Choices yn caniatáu i chi osod cwcis yn eu lle, sy’n gweithredu ar draws gwahanol rwydweithiau hysbysebu, i adael i chi ddewis beth i beidio’i ddefnyddio.\nMae Google wedi datblygu ychwanegyn ar gyfer porwr, sy’n caniatáu i ddefnyddwyr ddewis peidio defnyddio Google Analytics Mae’n gallu gweithredu ar draws pob gwefan sy’n defnyddio’r cynnyrch dadansoddi poblogaidd hwn.\nMae technolegau newydd fel Do Not Track gan Mozilla, sy’n caniatáu i chi ddweud wrth wefannau am beidio eich tracio.\nAr Internet Explorer, mae nodwedd o’r enw Tracking Protection Lists sy’n eich caniatáu chi i fewnforio rhestr o wefannau rydych yn dymuno eu hatal.\n4. Cwestiynau a ofynnir yn aml, eich hawliau chi a’r gyfraith\nMathau o ddefnyddwyr/Diffiniadau\nYstyr hyn yw person sy’n barti i gontract gyda darparydd gwasanaethau cyfathrebu electronig cyhoeddus i gyflenwi’r gwasanaethau hynny. Yn y cyswllt hwn, y tanysgrifydd yw’r person sy’n talu’r bil am y cysylltiad gyda’r rhyngrwyd (hynny yw, y person sy’n gyfrifol yn gyfreithiol am y taliadau).\nYstyr hyn yw unrhyw unigolyn sy’n defnyddio gwasanaeth cyfathrebu electronig cyhoeddus. Yn y cyswllt hwn byddai defnyddiwr yn berson sy’n eistedd wrth gyfrifiadur neu’n defnyddio dyfais symudol i bori ar y rhyngrwyd.\nY ddyfais y bydd y cwci’n gael ei osod arni – fel arfer cyfrifiadur neu ddyfais symudol.\nA oes angen i mi dderbyn cwcis?\nYn unol â’r ddeddfwriaeth isod, rhaid i ni gael eich cydsyniad chi er mwyn i ni fedru defnyddio cwcis ar ein gwefan i gasglu eich data. Nid oes rhaid i chi dderbyn cwcis.\nDyma beth sy’n ofynnol gan y gyfraith:\nni fydd person yn storio na chael mynediad at wybodaeth wedi ei storio, mewn offer terfynell tanysgrifydd neu ddefnyddiwr, heblaw am pan fydd gofynion paragraff (2) yn cael eu hateb.\n(2) yr hyn sy’n ofynnol yw bod y tanysgrifydd neu ddefnyddiwr yr offer terfynfa hynny –\n(a) yn cael gwybodaeth eglur a chynhwysfawr am bwrpasau’r storio gwybodaeth neu fynediad at y wybodaeth honno; a hefyd\n(b) wedi cydsynio i hynny.\nRheoliad 6 Rheoliadau Preifatrwydd a Chyfathrebiadau Electronig 2003 (PECR).\nMae’n ofynnol o dan y Rheoliadau bod defnyddwyr neu danysgrifwyr yn rhoi cydsyniad. Mae Cyfarwyddeb 95/46/EC (sef y Gyfarwyddeb Diogelu Data mae Deddf Diogelu Data 2018 (DPA) y Deyrnas Unedig wedi ei seilio arni) yn diffinio cydsyniad yr un sy’n destun data fel:\nunrhyw arwydd sy’n benodol ac ar sail gwybodaeth ac yn cael ei roi yn rhydd i ddangos eu dymuniad, lle mae’r un sy’n destun y data’n dangos eu bod yn cytuno i ddata personol sy’n ymwneud â hwy gael ei brosesu’.\nRhaid i gydsyniad fod yn ryw fath o gyfathrebu lle mae’r unigolyn yn fwriadol yn dangos eu bod yn derbyn. Gall hyn olygu clicio ar eicon, gyrru ebost neu danysgrifio i wasanaeth. Y mater hollbwysig yw bod yr unigolyn yn deall yn llawn eu bod yn cydsynio trwy weithredu fel hyn.\nEin panel cydsynio cwcis yw eich ffordd chi o gydsynio i ddefnyddio neu atal defnyddio cwcis ar ein gwefan.\nTrwy gydsynio, rydach chi’n cytuno i gymryd cwcis am 12 mis (heblaw am pan fydd newid sylweddol wedi digwydd cyn hynny, ac os felly byddwn yn gofyn i chi gydsynio eto).\nA yw cwcis yn caniatáu i ddefnyddwyr eraill gael mynediad at yriant caled fy nghyfrifiadur?\nNid yw’r cwcis fyddwn ni’n eu defnyddio’n gallu edrych i mewn i’ch cyfrifiadur chi, na’ch ffôn clyfar neu ddyfais y gellir ei weithredu ar y we, a chael gwybodaeth amdanoch chi neu eich teulu neu ddarllen unrhyw ddeunydd gwreiddiol sy’n cael ei gadw ar eich gyriant caled.\nOs byddaf yn defnyddio cyfrifiadur cyhoeddus, a fydd rhywun arall yn gallu cael fy manylion oddi wrth y cwcis?\nDoes dim modd i rywun arall sy’n cael mynediad at y cyfrifiadur ddefnyddio ein cwcis i ganfod unrhyw beth amdanoch chi, heblaw am y ffaith fod rhywun sy’n defnyddio’r cyfrifiadur wedi ymweld â gwefan benodol.\nA yw cwcis yn golygu y gallwn gael galwadau diwahoddiad neu bost sothach?\nNi fyddwn yn defnyddio’r data sydd wedi ei gasglu trwy cwcis i gysylltu gyda chi trwy’r post, ebost neu dros y ffôn.\nGall ein gwefan gynnwys dolenni i wefannau eraill fydd o ddiddordeb. Unwaith y byddwch wedi defnyddio’r dolenni hyn nid oes gennym unrhyw reolaeth dros unrhyw wybodaeth y byddwch yn ei darparu. Nid yw’r polisi hwn yn rheoli’r gwefannau hynny, a dylech fod yn ofalus ac edrych ar yr hysbysiad neu ddatganiad preifatrwydd sy’n gweithredu ar gyfer y wefan unigol honno.\nAdrodd ynghylch eich pryderon am cwcis\nCysylltwch os gwelwch yn dda gyda’n tîm Gwasanaethau Cwsmeriaid ar 01492 572727 neu trwy ebost yn [email protected] neu’r Swyddog Diogelu Data ar 01492 573207 neu trwy anfon ebost at [email protected] yn gyntaf os bydd gennych unrhyw bryderon am y cwcis a’r defnydd ohonynt ar ein gwefan.\nNeu gallwch ymweld â Swyddfa’r Comisiynydd Gwybodaeth (ICO) yn:\nMae ‘Live Chat’ ar gael ar wefan yr ICO: live chat\nMae hefyd safle lle gallwch godi pryderon yn benodol am cwcis, sef:\nTell us your concerns about cookies a gallwch gwblhau’r unig ffurflen sydd ganddynt, yn: https://wh.snapsurveys.com/s.asp?k=150296439091


Caru Rhyl — Traethau\nLove Rhyl — Caru Bod Yn Egnioll — Traethau\nDoes dim rhaid i chi wneud unrhyw beth gyda’n milltiroedd a milltiroedd o dywod ac eithrio gorwedd arno neu wneud y castell tywod achlysurol. Ond mae hynny’n ymddangos yn dipyn o wastraff o lawer iawn o le! Ni fydd hyd yn oed gêm o griced traeth yn ymestyn mor bell â hynny, oni bai eich bod wedi dod Freddie Flintoff ar wyliau gyda chi.\nBeth rydych angen ydi bwrdd tir, bygi barcud neu gwch hwylio tywod. Maent yn dod yn fwy a mwy poblogaidd. Efallai oherwydd eu bod yn cynnig yr holl gyffro o chwaraeon dŵr traddodiadol, ond heb orfod gwlychu.\nY cyfan rydych ei angen yw awel y môr – tic. A digon o dywod – tic dwbl. Cyn i chi ei wybod, bydd ein traeth gogoneddus yn ddarlun euraid o bell.\nAchubwyr Bywyd Traeth\nMae Achubwyr Bywyd Traeth yn gweithredu ar ac o gwmpas y traethau yn y Rhyl, o hanner tymor Sulgwyn Mai tan yr wythnos gyntaf ym mis Medi. Ein prif bryder yw eich diogelwch felly cadwch lygad ar y baneri, dilynwch ein cyngor a byddwn yn sicrhau eich bod yn cael amser diogel a phleserus. Maent wedi cymhwyso’n llawn mewn sgiliau achub o ddŵr agored, cynnal bywyd a chymorth cyntaf. Ac mae ganddynt 4×4 ymateb cyflym, dau gerbyd bob tir, diffibrilwyr ac ocsigen. Digon o dawelwch meddwl i chi, hyd yn oed os mai dim ond wedi crafu’ch pen-glin ydych chi neu wedi cael ychydig o losg haul.\nMae achubwyr bywyd cymwysedig yn gwylio dros ein parthau ardaloedd ymdrochi, ac o bryd i’w gilydd rydym yn patrolio’r ardaloedd nad ydynt yn barthau, yn ogystal rhoi cyngor diogelwch ac ymateb i ddigwyddiadau, drwy gydol y tymor.\nTra byddwn yn gweithio, byddwn yn cadw llygad ddiogel ar yr ardaloedd ymdrochi, rhoi cyngor ar ddiogelwch a gwybodaeth i dwristiaid, a gweinyddu cymorth cyntaf. I gael rhagor o wybodaeth am ansawdd dŵr ein traethau, ewch i wefan Cyngor Sir Ddinbych.\nEin horiau craidd yw 10am-4:30pm ond yn amlwg pan fydd yr haul yn rhostio’r baneri, byddwn yno lawer hirach. Os yw’r baneri coch a melyn yn hedfan, yna byddwch yn gwybod eu bod yn cadw llygad arnoch chi a’ch teulu.\nGyferbyn â phen y Stryd Fawr mae’r prif draeth a’r traeth prysuraf yn y Rhyl. Yn ystod y tymor bydd ein hachubwyr yn cadw llygad arnoch i sicrhau eich diogelwch i mewn ac allan o’r dŵr, ac ymdrin ag unrhyw faterion sy’n codi, fel eich bod yn cael ymweliad pleserus. Cofiwch, os ydych ar ein traethau, mae’r llanw yn mynd i mewn ac allan, felly peidiwch â chael eich dal allan ar draethell pan fo’r llanw’n dod i mewn, gwiriwch amseroedd y llanw a chadwch yn ddiogel.\nBle i ddod o hyd i'n achubwyr bywyd\nMae ein traethau’n ymestyn ar hyd arfordir Sir Ddinbych o ‘Bont Y Ddraig’ yn yr harbwr yn y Rhyl i’r Clwb Hwylio ym Mhrestatyn, ac mae tair ardal ymdrochi gydag achubwyr bywyd arnynt:\nCanol Y Rhyl - Y tu cefn i’r SeaQuarium, Rhyl\nDwyrain y Rhyl - Rhwng gorsaf Gwylwyr y Glannau a Theatr y Pafiliwn\nPrestatyn Central - Rear of Nova Centre, Prestatyn\nArddangos Gwybodaeth Traeth\nMae gan y traeth hwn faner Gwobr Glan Môr, sy’n golygu bod y dŵr yn cyrraedd safon benodol, a bod y traeth yn lân, yn ddiogel ac wedi’i reoli’n dda. Gan mai hwn yw ein traeth prysuraf, mae cyfyngiad ar gŵn rhwng Mai – Medi.\nPentref y Plant, Tanddaear\nSinema Vue, Rhodfa'r Gorllewin\nRholiwch dros bob eicon i arddangos gwybodaeth.\nTu cefn i’r Ganolfan Groeso, Arena Ddigwyddiadau ac Ardal Chwarae Dŵr Parc Drifft.\nY Toiledau Agosaf\nGellir llogi cadeiriau yn Ardal Chwarae Dŵr Parc Drifft neu tu ôl i’r SeaQuarium\nArosfan Bysiau Agosaf\nConsesiynau Arena Ddigwyddiadau, Gostyngiadau Llithrfa, Academi Blas\nAllan o’r tymor gwyliau yn unig rhwng Medi a Mai\nOes, Gwyliau Sulgwyn Mai tan Medi\nYn ymestyn o orsaf Gwylwyr y Glannau heibio Theatr y Pafiliwn ac i Old Golf Road, mae Dwyrain y Rhyl yn draeth llawer tawelach, i ffwrdd o fwrlwm Gorllewin y Rhyl a Chanol y Rhyl. Mae’n lle braf i ymlacio a mwynhau’r golygfeydd. Ceisiwch weld Trwyn y Fuwch, Yr Wyddfa, Dyffryn Clwyd, Cilgwri, ac ar ddiwrnod clir, dylech hyd yn oed allu gweld Ynys Môn. Mae cyfyngiad ar gŵn ar draeth Dwyrain y Rhyl yn ystod y tymor gwyliau o Mai – Medi. Mae’r traeth yma hefyd yn gwbl hygyrch wrth ddefnyddio ein ramp mynediad a gynlluniwyd yn arbennig gyda’n cadeiriau olwyn tywod-gyfeillgar sydd ar gael i’w llogi am ddim gan yr Achubwyr Bywyd yn ystod y tymor gwyliau.\nMaes Parcio Theatr y Pafiliwn\n- Pêl-foli Traeth, Pêl-droed Traeth a Chadeiriau Olwyn Tywod-Gyfeillgar (Tymhorol: Pan mae’r Achubwyr Bywyd yn gweithio)\nRhyl Tua 3/4 milltir\nGorsaf Drên Agosaf\nConsesiynau Awyr Agored Rhodfa’r Dwyrain a Bariau Theatr y Pafiliwn\nSplash Point yw ein traeth cyfeillgar i gŵn, ac mae’n lle gall cyfeillion pedair troed ymestyn eu coesau ar unrhyw adeg, o fewn neu tu allan i’r tymor. Gelli cael mynediad i’r traeth ar bwyntiau penodol gan fod waliau’r môr yn eithaf uchel, rhwng y traeth a’r prom. Os ydych yn cymryd eich ci ar y traeth yn Old Golf Road, ewch tua’r dwyrain ac mae gennych ychydig filltiroedd o draeth ble y gallwch fynd heb unrhyw gyfyngiadau.\nRydym yn gwybod faint mae cŵn wrth eu bodd ar lan y môr. Felly, rydym wedi ceisio gwneud ein traethau mor gyfeillgar i gŵn ag y bo modd. Dim ond rhwng Mai a Medi mae’n rhaid iddynt gadw at eu darn o dywod eu hunain.\nY rhannau tawelaf ac ehangaf, yn naturiol. Mae croesi i gŵn croesawu unrhyw bryd o Old Golf Road yn y Rhyl yr holl ffordd i draeth Ffrith ym Mhrestatyn. Cyn belled eu bod ar dennyn.\nYn nhymor yr haf, mae’r traethau canolog yn y Rhyl ar gyfer pobl yn unig. Mae’n ddrwg gennym ond dydyn ni ddim am iddynt daro ein cestyll tywydd drosodd.\nRhyl Tua 1 milltir\nRhodfa’r Dwyrain a Bariau Theatr y Pafiliwn\nYdy, ar unrhyw adeg\nAnsawdd y Dŵr - Isafswm


Astudiaethau’r Cyfryngau ac Ysgrifennu Creadigol Israddedig - Mynediad: Medi 2022/23 & Medi 2023/24\nMae'r cwrs gradd cyffrous hwn wedi ei anelu at fyfyrwyr sydd eisiau cyfuno eu sgiliau ysgrifennu â chynhyrchu i’r cyfryngau, yn cynnwys teledu, radio, newyddiaduraeth brint a digidol, ac ymarfer y cyfryngau. Bydd y cwrs hwn yn eich galluogi i ddatblygu ymarfer creadigol personol fel awdur, gan gynnig dulliau dychmygus o ymdrin â llawer o feysydd ysgrifennu a dealltwriaeth feirniadol o gyd-destunau llenyddol a phroffesiynol. Wedi ei ddysgu gan arbenigwyr ymchwil ac awduron cyhoeddedig, bydd y cwrs hwn yn rhoi sylfaen gadarn i chi yn y sgiliau ymarferol sydd eu hangen arnoch i ddatblygu gyrfa ysgrifennu.\nFelly bydd ein gradd Astudiaethau’r Cyfryngau ac Ysgrifennu Creadigol yn eich helpu i ddod o hyd i'ch llais, yn feirniadol ac yn greadigol, wrth i chi ddatblygu dealltwriaeth fanwl o gyfryngau'r byd, a genres a ffurfiau llenyddol. Gan fod y cyfryngau ac ysgrifennu creadigol yn dod yn fwyfwy deinamig wrth i lwyfannau cyfryngau digidol a chymdeithasol ddatblygu, bydd y radd hon yn dangos i chi sut y gallwch chi gymryd rhan yn y datblygiadau hyn, a'u siapio.\nYsgrifennu Creadigol yn 10 Uchaf yn y Deyrnas Unedig am ragolygon graddedigion a dwyster ymchwil (Complete University Guide 2021).\nMae Ysgrifennu Creadigol yn rhan o fyd celfyddydau a diwylliant bywiog sy'n cynnwys Pontio, canolfan y gelfyddydau £40 miliwn y brifysgol, theatrau lleol, grwpiau barddoniaeth a chymdeithasau myfyrwyr.\nBydd eich dosbarthiadau Astudiaethau'r Cyfryngau ac Ysgrifennu Creadigol yn cynnwys cymysgedd o ddarlithoedd, seminarau, tiwtorialau, gweithdai a sesiynau gwylio. Bydd ffocws ymarferol a damcaniaethol i'r rhain. Mae’r dull asesu mewn modiwlau Astudiaethau'r Cyfryngau ac Ysgrifennu Creadigol yn amrywio o un modiwl i'r llall, ac yn aml yn cyfuno cymysgedd o arholiadau ac aseiniadau gwaith cwrs.\nYn ogystal â'r hyn sy'n digwydd yn yr ystafell ddosbarth, mae yna lawer o gyfleoedd cyffrous i chi roi hwb i'ch sgiliau a'ch gwybodaeth. Rydym yn cynnal teithiau theatr, yn dangos ffilmiau, ymweld ag orielau’n rheolaidd, a phob mis mae cyfle i glywed ysgrifenwyr creadigol a siaradwyr academaidd gwadd.\nMae’r rhestrau modiwlau ar gyfer eich arwain yn unig ac fe allant newid. Cymerwch olwg ar yr hyn y mae ein myfyrwyr yn ei astudio ar hyn o bryd ar tudalen Modwilau Astudiaethau’r Cyfryngau ac Ysgrifennu Creadigol .\nCaiff y radd hon ei haddysgu gan academyddion profiadol a nofelwyr a beirdd cyhoeddedig. Mae'n rhoi dealltwriaeth feirniadol werthfawr i fyfyrwyr nid yn unig yng nghyswllt astudio’r cyfryngau, ond y diwydiant cyhoeddi ei hun. Rhan o'r hyn y gall ein darlithwyr ei gynnig yw'r ddealltwriaeth werthfawr sydd ei hangen i gychwyn ar eich gyrfa eich hun fel ysgrifennwr.\nMae ein graddedigion Astudiaethau’r Cyfryngau ac Ysgrifennu Creadigol yn mynd ymlaen i ymgymryd ag ystod o yrfaoedd, yn aml yn y diwydiannau creadigol a diwylliannol, sectorau’r celfyddydau, addysg a chyfathrebu digidol. Mae ein myfyrwyr hefyd yn cychwyn ar astudio a hyfforddi ôl-raddedig mewn Llenyddiaeth Saesneg, Ysgrifennu Creadigol a disgyblaethau cysylltiedig, er mwyn hyfforddi fel ymchwilwyr a darlithwyr mewn addysg uwch.


Liz Saville Roberts yn cyfiawnhau’r pact Plaid/Lib Dem – Golwg360\nLiz Saville Roberts yn cyfiawnhau’r pact Plaid/Lib Dem\n8 Tachwedd 2019 am 10:16 Diweddarwyd am 14:35\nLlun: Plaid Cymru CC 2.0\nMae Arweinydd Plaid Cymru yn San Steffan wedi amddiffyn y penderfyniad i daro bargen gyda’r Democratiaid Rhyddfrydol, er mwyn ethol cyn gymaint â phosib o Aelodau Seneddol Cymreig sydd eisiau atal Brexit.\nBu rhai Pleidwyr yn beirniadu’r arweinyddiaeth am greu pact gydag Arweinydd y Lib Dems.\nMae Jo Swinson wedi pleidleisio gyda’r Torïaid dros dorri budd-daliadau’r anabl, ac wedi fotio yn erbyn gosod treth ar dâl bonws y bancwyr.\nMae rhai Pleidwyr hefyd wedi tynnu sylw at y ffaith fod Jo Swinson yn cynrychioli etholaeth yn yr Alban, Dwyrain Dunbartonshire, ac yn chwyrn yn erbyn annibyniaeth i’r wlad honno.\nPolisi Plaid Cymru yw ymgyrchu tros Gymru annibynnol.\nOnd mae Liz Saville Roberts wedi dweud wrth gylchgrawn Golwg ei bod yn bendant bod y Blaid yn iawn i glosio at y Lib Dems.\n“Sut arall ydan ni yn mynd i newid pethau?\n“Rydan ni wrth gwrs yn wahanol bleidiau. Rydan ni yn sefyll dros wahanol egwyddorion. Ond o aros wedi ymrannu fel yna, fedrwn ni ddim cyflawni’r newid mawr.\n“Wrth gwrs ein bod ni yn daer anghytuno gyda’r Lib Dems ar wahanol bynciau… ni fydden ni yn bleidiau gwleidyddol gwahanol oni bai bod ganddo ni safbwyntiau gwahanol.\n“Ond yr hyn mae gwleidyddiaeth Brydeinig wedi gwneud yw rhannu pobol lawr y canol. Ac os rydan ni yn parhau i roi’r dadleuon pleidiol fel rheswm i beidio cydweithio ar her fawr ein hoes ni, sef Brexit, rydan ni yn chwarae i mewn i ddwylo’r Asgell Dde Brydeinig, genedlaetholgar, sydd yn barod i gydweithio…\n“Fedrwn ni fod yn bur ac yn berffaith ac yn cadw at ein hegwyddorion, a chyflawni dim…\n“Yr hyn sy’n glir i mi yw bod Brexit yn fygythiad go existential i’n cymunedau Cymraeg ni, ac os nad ydan ni yn cwffio tros y pwnc yna, a ddim yn cydweithio gydag eraill i wireddu newid i’r pwnc yna, beth ydy pwynt cael gwleidyddion?”\nMerched yn cefnu ar wleidyddiaeth\nUn o themâu cynnar yr etholiad cyffredinol yw’r nifer o ferched amlwg sy’n cefnu ar wleidyddiaeth, a hynny yn rhannol oherwydd yr ymosodiadau personol maen nhw yn eu diodde’ ar y We.\nNi fydd y cyn-Ysgrifennydd Cartref Amber Rudd na’r cyn-Ysgrifennydd Addysg Nicky Morgan yn sefyll yn yr etholiad sydd i ddod.\nMae Liz Saville Roberts yn dweud bod “pob gwleidydd… yn ddynion ac yn ferched” wedi “cael eu galw yn bob enw o dan haul”, a hynny “yn bennaf” ar y cyfryngau cymdeithasol.\n“Mae am fod yn etholiad pan fydd angen i ymgeiswyr fod yn gadarn eu barn, a bydd angen cefnogaeth o’u cwmpas nhw.\n“Ond os ydan ni – ac mae hyn yn enwedig yn wir o ran merched – os ydan ni yn cilio yn ôl o’r llwyfan gwleidyddol, lleisiau pwy ydan ni yn mynd i glywed?\n“A phan rydach chi yn colli amrywiaeth y lleisiau, rydach chi’n colli amrywiaeth presenoldeb mewn gwleidyddiaeth.\n“Mae diffyg presenoldeb mewn gwleidyddiaeth yn golygu fod rhai carfannau yn mynd heb eu cynrychioli.\n“Ac mae hwnna yn tueddu i ganiatáu bod y rhai cryfaf, mwyaf cyfoethog, mwyaf grymus yn cael eu ffordd eu hunain.\n“Rydw i’n cofio’r diweddar Paul Flynn yn dweud yn ei lyfr How to be an MP: ‘Eich dyletswydd chi fel Aelod Seneddol yw i wneud yn siŵr bod y rhai sydd heb lais, yn cael llais. Achos fe fydd y rhai sydd gyda llais yn gallu cael eu ffordd yn ddigon braf’.”\nMwy gan Liz Saville Roberts yn rhifyn yr wythnos yma o gylchgrawn Golwg\nLiz Saville Roberts yn brolio parc carafanau yn y Bala\nLib Dems ar frig pôl piniwn am y tro cyntaf ers naw mlynedd\nLiz Saville-Roberts: dim “owns o barch” gan Dafydd Êl i’w etholwyr\n‘Dyfodol datganoli mewn perygl,’ yn ôl Democrat Rhyddfrydol\nTaclo beicwyr môr ‘anghyfrifol’ sy’n poeni bywyd gwyllt\nNorman Baker wedi ymddiswyddo fel gweinidog y Swyddfa Gartref


Cyhoeddi enillwyr Gwobr y Fesen Aur\nMae Cyfoeth Naturiol Cymru wedi cyhoeddi enillwyr Gwobr y Fesen Aur eleni.\nCasglodd enillwyr eleni, sef Ysgol Gynradd Albany yng Nghaerdydd, dros 80kg o fes o’r ansawdd gorau a fydd bellach yn cael eu defnyddio i dyfu mwy o goed derw lleol ledled Cymru.\nBu 44 o grwpiau addysg o bob rhan o Gymru’n cymryd rhan yn ymgyrch Miri Mes, gan gasglu dros 3 miliwn o fes a fydd yn helpu CNC i blannu mwy o goed sydd wedi’u tyfu o hadau lleol.\nMae hefyd yn rhoi cyfle i bobl ifanc fynd allan i’r awyr agored a dysgu am amgylchedd naturiol Cymru.\nDywedodd Aled Hopkin, Cynghorydd Addysg, Cyfoeth Naturiol Cymru: “Cafwyd ymateb gwych i’r ymgyrch eto eleni gyda dysgwyr o bob oedran yn casglu dros 1000kg o fes mewn chwe wythnos – sef digon i blannu 232 o gaeau pêl-droed yn llawn o goed derw.\n“Penderfynwyd creu Gwobr y Fesen Aur i annog ein casglwyr mes i dreulio amser yn dysgu am goed derw a dewis y mes o’r ansawdd gorau inni eu tyfu.\n“Mae Ysgol Gynradd Albany yn enillydd teilwng o’r wobr, ar ôl casglu 83.5kg o fes o’r ansawdd gorau, ac mae wedi ennill detholiad o lyfrau addysgiadol a chodi dros £360 i’r ysgol.\n“Rydym am ddiolch i bawb a gymerodd ran; maent nid yn unig yn ein helpu i dyfu mwy o goed derw Cymreig, maent wedi treulio amser gwerthfawr yn dysgu am yr amgylchedd naturiol hefyd.\nBu grwpiau addysgu fel Cylchoedd Meithrin, sgowtiaid ac ysgolion cynradd yn cymryd rhan, gyda mes yn cael eu casglu o diroedd ysgolion, parciau a ffermydd.\nMae Cyfoeth Naturiol Cymru yn talu hyd at £4.40 y cilogram, gan ddibynnu ar ansawdd y mes, cyn eu hanfon at feithrinfa goed Comisiwn Coedwigaeth yn swydd Gaer lle byddant yn cael eu tyfu’n lasbrennau.\nMae ailblannu hadau lleol yn helpu i leihau’r perygl o wasgaru plâu a chlefydau a all ddinistrio coedwigoedd.\nMae coed derw yn darparu cartref i fywyd gwyllt ac yn helpu i leihau effeithiau’r newid yn yr hinsawdd, drwy amsugno carbon deuocsid o’r atmosffer.\nYn ogystal, gallant helpu i leihau’r perygl o lifogydd a helpu i greu mannau gwych i bobl ymlacio a mwynhau’r awyr agored.


Ffrindiau i ‘gwblhau marathon’ ar ran milwr fu farw – Golwg360\nFfrindiau i ‘gwblhau marathon’ ar ran milwr fu farw\n25 Ebrill 2016 am 12:48 Diweddarwyd am 17:54\nLlun o dudalen Facebook David Seath, ar y dde Llun: PA\nMae ffrindiau a chydweithwyr milwr a syrthiodd yn farw yn ystod Marathon Llundain ddydd Sul wedi penderfynu “cwblhau’r ras” ar ei ran.\nCafodd y Capten David Seath, 31, ei gludo i’r ysbyty wedi iddo lewygu tair milltir cyn y llinell derfyn, a bu farw’n ddiweddarach. Credir ei fod wedi cael ataliad ar y galon.\nRoedd David Seath, a oedd wedi gwasanaethu yn Afghanistan, yn rhedeg er mwyn codi arian at yr elusen Help For Heroes.\nAr ei dudalen godi arian dywedodd: “Mae cymuned y lluoedd angen ein help a’n cefnogaeth barhaus.”\nAm hynny, fe fydd ei ffrindiau a’i gydweithwyr yn dod ynghyd i gwblhau’r marathon ar ei ran gan barhau i godi arian at yr elusen.\nMewn neges ar y dudalen godi arian, maen nhw’n dweud: “Fe fyddwn ni’n cerdded y tair milltir olaf o’r marathon lle syrthiodd, fel un.”\nAr ôl cwblhau dwy radd meistr o Brifysgol Aberdeen, ymunodd David Seath, sy’n wreiddiol o Arbroath yn yr Alban, â’r Academi Frenhinol Filwrol yn 2009.


Partneriaethau sifil - Cyngor Bwrdeistref Sirol Pen-y-bont ar Ogwr\nO 5 Rhagfyr 2005 ymlaen, mae Deddf Partneriaeth Sifil 2004 yn caniatáu i gyplau o'r un rhyw gael cydnabod eu perthynas dan y gyfraith a chael statws cyfreithiol newydd, sef partneriaid sifil. Mae hyn yn rhoi rhai hawliau dan y gyfraith i gyplau o'r un rhyw, o safbwynt pensiynau, yswiriant bywyd, etifeddiaeth ac ati.\nRhaid i gwpl sydd am ddod yn bartneriaid sifil gyflwyno 'hysbysiad' i'r Cofrestrydd yn yr ardal ble maen nhw'n byw. Bydd manylion yn cael eu cofnodi, a'u harddangos yn ystafell aros y Swyddfa Gofrestru am bymtheg diwrnod clir. Mae'n rhaid gwneud hyn dan y gyfraith, a dim ond ar ôl i'r cyfnod hwn ddod i ben y ceir cofrestru'r bartneriaeth sifil. Gellir cofrestru'r bartneriaeth naill ai yn y Swyddfa Gofrestru neu mewn lleoliad trwyddedig. Gall fod yn broses seml iawn sy'n cynnwys dim mwy na chyfnewid addunedau (dewisol) a llofnodi'r rhestr partneriaeth sifil ym mhresenoldeb dau dyst, a fydd yn ychwanegu eu llofnod eu hunain. Ar y llaw arall, os byddwch yn cofrestru yn y Swyddfa Gofrestru, gall fod yn rhan o seremoni lawnach am yr un pris. Os bydd cyplau'n dewis cynnal y seremoni mewn lleoliad trwyddedig, bydd yn rhaid talu ffi i'r Cofrestrydd fod yn bresennol. Gellir ychwanegu cerddi, cerddoriaeth ac ati at seremonïau mewn lleoliadau trwyddedig.\nRhaid i gyplau sy'n dymuno ffurfio partneriaethau sifil fod dros 16 oed, ac os ydynt dan 18 oed rhaid cael caniatâd y rhieni. Rhaid iddynt fod yn rhydd i ffurfio partneriaeth - h.y. rhaid iddynt beidio â bod yn briod nac mewn partneriaeth sifil arall ar y pryd.\nDyma'r ffïoedd ar hyn o bryd:\nCyflwyno hysbysiad partneriaeth sifil £35.00\nCofrestru Partneriaeth Sifil / ynghyd â seremoni yn y Swyddfa Gofrestru £46.00\nCofrestru Partneriaeth Sifil / ynghyd â seremoni mewn lleoliad trwyddedig:\nLlun - Gwener £320.00\nDydd Sadwrn £340.00\nDydd Sul £390.00\nGŵyl y Banc £440.00\n£4.00 ar yr adeg cofrestru\n£10.00 ar ôl cofrestru\nFfoniwch y Swyddfa Gofrestru ar (01656) 642391 i gael mwy o wybodaeth neu i drefnu apwyntiad.


Ymchwil Academaidd a'r Cynulliad\nHafan>Busnes y Cynulliad>Ymchwil>Ymgysylltu Academaidd>Ymchwil Academaidd a'r Cynulliad\nPapurau Crynodeb o Ddeddfau a Biliau\nYnglyn â’r gwasanaeth\nComisiwn Silk a Deddf Cymru 2014\nTanysgrifio ar gyfer diweddariadau\nBlog Ymchwil y Senedd | Pigion\nY Diweddaraf am Bolisi'r UE\nCymorth Etholaethol - Mapiau\nCymorth Etholaethol - Canllawiau\nY Cynulliad a'r Fframwaith Rhagoriaeth Ymchwil\nCynllun Cymrodoriaeth Academaidd\nPa ymchwil sydd o ddiddordeb i'r Cynulliad?\nYn gyffredinol, bydd gan Aelodau'r Cynulliad a'u staff ddiddordeb mewn ymchwil sy'n berthnasol i faterion cyfoes sydd dan ystyriaeth yn y Cynulliad neu a allai fod yn rhan o agenda'r Cynulliad yn y dyfodol. Bydd yr ymchwil mwyaf perthnasol yn y meysydd polisi hynny lle mae cyfrifoldeb wedi'i ddatganoli, ond efallai y bydd gan Aelodau ddiddordeb mewn ymchwil ar bynciau nad ydynt wedi'u datganoli, yn enwedig lle gallai'r rhain effeithio ar eu hetholwyr.\nBydd ymchwil sy'n amlygu'r angen am newid polisi neu weithredu hefyd o ddiddordeb, hyd yn oed os nad yw hyn ar agenda'r Cynulliad ar hyn o bryd.\nMae'r meysydd polisi sydd wedi'u datganoli ar hyn o bryd wedi'u pennu yn Neddf Cymru 2017. Mae hyn yn cynnwys yr holl feysydd polisi neu'r rhan fwyaf o bethau megis iechyd, trafnidiaeth, addysg a'r amgylchedd. Bellach mae meysydd polisi wedi'u datganoli oni bai eu bod wedi'u neilltuo'n benodol i Senedd y DU. Mae rhestr eang o'r materion a gadwyd yn ôl i'w chael yma.\nSut mae ymchwil yn cael ei ddefnyddio gan y Cynulliad?\nMae Gwasanaeth Ymchwil y Cynulliad yn darparu ymchwil a gwybodaeth amhleidiol ac annibynnol i holl Aelodau'r Cynulliad. Mae angen mynediad at arbenigedd a thystiolaeth ar ei staff a bydd yn defnyddio amryw ffynonellau, gan gynnwys arbenigedd academaidd.\nMae'r gwasanaeth yn datblygu arferion ymgysylltu presennol ac yn treialu mentrau newydd i gryfhau'r cysylltiadau â phrifysgolion ac academyddion yng Nghymru a thu hwnt, gyda'r nod o wella'r gwasanaeth a ddarparwn i Aelodau'r Cynulliad.\nRhagor o wybodaeth am y Gwasanaeth Ymchwil.\nMae Pwyllgorau'r Cynulliad yn cynnal ymchwiliadau ar wahanol bynciau, yna'n ysgrifennu adroddiadau sy'n cynnwys argymhellion i Lywodraeth Cymru a rhaid i Lywodraeth Cymru ymateb iddynt. Gall ymchwil academaidd gyfrannu at yr ymchwiliadau hyn.\nMae'r pwyllgorau hefyd yn gwneud gwaith craffu ar gynigion deddfwriaethol. Gall academyddion gyfrannu at y gwaith craffu ar Fil Cynulliad neu amlygu materion allweddol, eu goblygiadau a'r canlyniadau tebygol.\nGall staff sy'n cefnogi'r pwyllgorau hefyd ddefnyddio arbenigedd ymchwilwyr allanol i'w helpu i nodi pynciau ar gyfer ymchwiliadau yn y dyfodol, i gynnal a diweddaru eu gwybodaeth bynciol a phennu ymchwilwyr penodol i weithredu fel tystion neu gynghorwyr arbenigol.\nRhagor o wybodaeth am bwyllgorau'r Cynulliad.\nMae Grwpiau Trawsbleidiol y Cynulliad yn fforwm i Aelodau’r Cynulliad o wahanol bleidiau ddod at ei gilydd i ystyried a thrafod buddiannau cyffredin mewn pynciau penodol. Nid grwpiau ffurfiol y Cynulliad yw'r Grwpiau Trawsbleidiol, ond maent yn cynnal sgyrsiau ac ymchwiliadau, a gall ymchwil academaidd gyfrannu at y rhain.\nRhagor o wybodaeth am y Grwpiau Trawsbleidiol.\nGall Aelodau'r Cynulliad ddefnyddio ymchwil academaidd i graffu ar bolisi Llywodraeth Cymru, hysbysu'r ddadl ar faterion cyfoes ac ystyried deddfwriaeth newydd.\nMae gan Aelodau'r Cynulliad staff cymorth yn gweithio iddynt, sy'n eu helpu i gael ymchwil a gwybodaeth. Gall ymchwil academaidd helpu i ateb ymholiadau gan etholwyr neu roi sylw i faterion yn eu hardal leol.\nRhagor o wybodaeth am waith Aelodau'r Cynulliad\nDulliau o ymgysylltu â'r Cynulliad\nRhoi Tystiolaeth i Bwyllgor\nMae rhagor o wybodaeth am roi tystiolaeth i Bwyllgorau'r Cynulliad ar gael yma\nMae manylion ymgynghoriadau cyfredol y Pwyllgor ar gael yma\nBod yn Gynghorydd Arbenigol i Bwyllgor\nGweithio gyda'r Gwasanaeth Ymchwil\nRhoi cyngor a rhannu gwybodaeth\nCyfrannu at frîff neu erthygl blog\nCynorthwyo gydag adolygiad gan gymheiriaid\nDod yn Gymrawd Ymchwil\nMae Gwybodaeth ar sut i gysylltu â'r Gwasanaeth Ymchwil ar gael yma.\nCyfrannu at Grŵp Trawsbleidiol o Aelodau Cynulliad\nDarllenwch Ganllawiau Ymgyrch y Gwyddorau Cymdeithasol i Lwybrau at Effaith yng Nghymru.\nDarganfod rhagor am ymgysylltiad academaidd â Senedd y DU.


Cwrw Llyn | Craft beer inspired by North Wales\nLle Mae’r Cwrw?\nCystlltwch Efo Ni\nBragdy annibynnol ydan ni yn cynhyrchu detholiad o gwrw llawn blas a chymeriad. Boed wrth fragu cwrw chwerw, lliw haidd neu gwrw ysgafn, golau, rydym yn rhoi amser a chwarae teg i'r grefft. Hyn i gyd er mwyn i'r cwsmer gael amser da!\nLlŷn yw'r lle sy'n cyflwyno'r diriogaeth, y chwedlau, y cymeriadau a'r enwau i'n cwrw. Dyma gwrw cariad go iawn! Ochr yn ochr â chynnyrch ardderchog môr a thir y penrhyn hwn, mae'r cwrw'n rhan o'r profiad bellach.\nMae'r bragdy yn Nefyn, tref hanesyddol yn Llŷn sy'n enwog am ei chysylltiadau â'r môr. Yn ogystal â Llywbr yr Arfordir, mae'r fro yn frith o lwybrau sy'n crwydro mynyddoedd yr Eifl, bro'r chwareli ithfaen a phorthydd y glannau – a dyma ardal llwybr y pererinion am Enlli, wrth gwrs.\nFFÔN +44 (0) 1758 721981\nSYMUDOL +44 (0) 7823 320148


Ymuno â'r llyfrgell | Cyngor Sir Ddinbych\nCartrefLlyfrgelloedd ac archifauYmuno â'r llyfrgell\nBeth gaf i ei fenthyg?\nGallwch fenthyg llyfrau, llyfrau llafar a DVDs am ddim o unrhyw lyfrgell yn Sir Ddinbych a Sir y Fflint. Mae gennym ni hefyd gasgliad mawr o gerddoriaeth print ar gael i’w benthyg.\nGallwch fenthyg hyd at 10 o eitemau ar y tro.\nGallwch gadw eitemau am 3 wythnos, ond os na fyddwch wedi gorffen â nhw ar ddiwedd yr amser yma gallwch eu hadnewyddu. Gallwch wneud hynny un ai’n bersonol yn y llyfrgell, ar y ffôn neu ar-lein. Yna gallwch gadw’r eitemau am 3 wythnos arall, oni bai fod rhywun arall wedi gofyn amdanyn nhw.\nOs ydych chi eisoes yn aelod o'r llyfrgell, ond nad oes gennych rif PIN i ddefnyddio'r catalog llyfrgell ar-lein, gallwch wneud cais am un ar-lein.\nGofyn am rif PIN ar-lein


Rheolau'r Sialens — Trail Betws\nMae Sialens Llwybr Betws-y-coed yn cydymffurfio gyda rheolau Athletau UK:\n1. Mae'n rhaid i redwyr y ras 10k a 10k Canicross fod yn o leiaf 15 oed ar ddiwrnod y ras ac mae'n rhaid i redwyr y 5k a 5k Canicross fod yn o leiaf 11 oed.\n2. Mae'n rhaid i'r rhedwyr ddechrau'r ras ar yr amser dechrau swyddogol ac mae'n rhaid iddyn nhw ddilyn llwybr swyddogol y ras.\n3. Fe ddylai unrhyw redwr sy'n ansicr o'u gallu corfforol i gymryd rhan ymofyn cyngor meddygol gan feddyg teulu cyn y digwyddiad.\n4. Ni fyddwn yn caniatáu unrhyw offer i'ch helpu, fel esgidiau rholio, 'baby joggers', ffyn Nordig a beiciau neu unrhyw gerbydau answyddogol eraill gydag olwynion, ar y cwrs.\n5. Ni fyddwn yn caniatáu unrhyw anifeiliaid ar y cwrs oni bai am gystadleuwyr y ras Canicross.\n6. Mae'n rhaid i bob rhedwr ysgrifennu eu henw a manylion unrhyw broblemau iechyd neu feddyginiaeth ar gefn eu rhif ras. Cofiwch ofalu nad ydy eich rhif wedi ei blygu a'i fod yn weladwy drwy gydol y ras.\n7. Mae hawl gan Sialens Llwybr Betws-y-coed wrthod unrhyw redwr sy'n cynnwys gwybodaeth anwir ar eu ffurflen cystadlu, unrhyw un sydd heb dalu neu unrhyw un sy'n methu â chydymffurfio gyda'r gofynion cystadlu.\n8. Mae'r holl redwyr yn cymryd rhan ar eu menter eu hun a bydd yn rhaid i bob cystadleuydd arwyddo ei fod/ bod yn ymwrthod ag unrhyw hawliau yn erbyn y ras, a phawb sy’n ymwneud â hi.\n9. Mae'n RHAID i bob rhedwr wisgo sglodyn ras er mwyn iddyn nhw fedru derbyn eu hamser ras.\n10. Wrth gymryd rhan, mae pob cystadleuydd yn cadarnhau eu bod yn fodlon i Sialens Llwybr Betws-y-coed ddefnyddio eu henw ac unrhyw fideos neu luniau a dynnwyd yn ystod y ras er mwyn ei hyrwyddo.\n11. Mae'n rhaid i bob cystadleuydd gydnabod a chytuno caiff Sialens Llwybr Betws-y-coed gadw, defnyddio a datgelu unrhyw wybodaeth bersonol (gan gynnwys gwybodaeth feddygol ar eu rhifau ras neu a gasglwyd gan staff meddygol y digwyddiad yn ystod neu ar ôl y digwyddiad) mewn cydweithrediad â'r mudiad, er dibenion hyrwyddo a gweinyddu'r digwyddiad ac er casglu gwybodaeth ystadegol.\n12. Pe digwydd i redwr gael ei daro’n wael yn ystod, neu’n dilyn, y digwyddiad, a/neu yn derbyn sylw/ triniaeth feddygol gan staff meddygol y digwyddiad, Ambiwlans Sant Ioan, neu unrhyw feddyg neu ysbyty, rhaid iddo/iddi awdurdodi’r personau hynny i gyflwyno manylion ( gan gynnwys manylion o driniaeth feddygol) i Gyfarwyddwr Meddygol y Sialens Llwybr neu unrhyw un arall y mae wedi eu caniatáu.\n13. Mae Swyddogion y Ras yn cadw’r hawl, ar sail eu barn hwy yn unig, i addasu, ychwanegu at, neu ddileu yr holl Reolau Swyddogol. Bydd pob rhedwr yn gaeth i unrhyw addasiad, neu ychwanegiad i’r Rheolau Swyddogol caiff eu cyhoeddi cyn y ras.\n14. Yn ôl rheolau Athletau UK, bydd unrhyw redwr sy’n defnyddio unrhyw ddyfais ag arno angen clustffonau mewn perygl o gael eu diarddel. Mae hyn oherwydd materion diogelwch gan fod rhannau o'r ras ar ffyrdd agored.\nBydd methu â dilyn y Rheolau Swyddogol hyn, neu addasiadau ohonynt, yn golygu diarddel yn syth, colli unrhyw wobr ariannol, a gorfod gadael cwrs y ras ar unwaith.


Mae newid yn yr hinsawdd yn achosi colled yn y cydamseriad o ecosystemau | Meteoroleg Rhwydwaith\nMae newid yn yr hinsawdd yn achosi colled yn y cydamseriad o ecosystemau\nPortillo Almaeneg | | Newid yn yr hinsawdd, Gwyddoniaeth\nMae gan newid yn yr hinsawdd lawer o ganlyniadau difrifol i ecosystemau. Mae rhywogaethau, anifeiliaid a phlanhigion ac organebau eraill hefyd yn cael newidiadau oherwydd effeithiau newid yn yr hinsawdd.\nGyda thymheredd cynyddol, newidiadau mewn cylchoedd naturiol, mwy o ddigwyddiadau tywydd eithafol, ac ati. Mae llawer o anifeiliaid a phlanhigion allan o gysoni ag ecosystemau. Beth mae'n ei olygu a beth yw ôl-effeithiau rhywogaeth yn colli ei chydamseriad ag ecosystemau?\n1 Tystiolaeth o newidiadau mewn ecosystemau\n2 Adroddiad ar newidiadau mewn ffenoleg\n3 Mae rhai anifeiliaid a phlanhigion yn codi'n gynharach\n4 Mae'r we fwyd hefyd yn colli cydamseriad\nTystiolaeth o newidiadau mewn ecosystemau\nYn yr erthygl hon rydw i'n mynd i siarad am ffenoleg, felly rydw i'n mynd i'w diffinio rhag ofn bod unrhyw amheuaeth. Ffenoleg yw y berthynas rhwng bywyd anifeiliaid a phlanhigion fel swyddogaeth amrywiadau amser. Er enghraifft, mae atgenhedlu neu gylchoedd nythu aderyn yn nodwedd ffenolegol.\nMae Richard Fitter yn awdur dwsinau o lyfrau ar flodau, adar a phynciau perthynol, gan fod yn naturiaethwr adnabyddus yn y 90au. Roedd yn rhodio yng nghanol y ganrif ddiwethaf ac, ar gyfer adloniant yn hytrach na chymhellion gwyddonol, roedd yn ysgrifennu dyddiad blodeuo cannoedd o rywogaethau o blanhigion, ymadawiad gloÿnnod byw ddiwedd yr haf ac arwyddion eraill sy'n nodi dechrau a diwedd y tymhorau. Hyn i gyd maent yn nodweddion ffenolegol y rhywogaeth.\nDros amser, daeth ei fab Alastair hefyd yn naturiaethwr ac fel oedolyn, sylweddolodd bwysigrwydd y nodiadau yr oedd ei dad yn eu gwneud. Nhw oedd yn cyfansoddi un o'r ychydig gofnodion a oedd yn bodoli ar ffenoleg llawer o rywogaethau. Erbyn iddo ddechrau mynd trwy'r holl gofnodion, roedd y blaned eisoes yn cynhesu oherwydd newid yn yr hinsawdd ac roedd tymereddau byd-eang eisoes wedi codi 0,6 gradd dros y 100 mlynedd diwethaf.\nSylwodd Alastair nad oedd cofnodion a gymerwyd yn gynnar yn y 385au yn dangos unrhyw batrwm cyson. Trwy gymharu cyfnodau blodeuo mwy na XNUMX o blanhigion, gwelodd fod ganddyn nhw ymlaen llaw 4 diwrnod ar gyfartaledd. Roedd rhai rhywogaethau hyd yn oed yn blodeuo hyd at bythefnos ynghynt. Gyda hyn, dechreuwyd dangos bod newid yn yr hinsawdd yn digwydd yn gyflym iawn oherwydd, wrth i'r tymheredd godi, mae planhigion yn "teimlo" gwanwyn yn llawer cynt, a dyna pam eu bod yn blodeuo.\nAdroddiad ar newidiadau mewn ffenoleg\nCyhoeddodd y Panel Rhynglywodraethol ar Newid Hinsawdd (IPCC) adroddiad yn mynd i’r afael â’r berthynas rhwng rhywogaethau a thymheredd am yr 20 mlynedd diwethaf o leiaf. O'r mwy na 500 o rywogaethau o adar, amffibiaid, planhigion ac organebau eraill a astudiwyd, Roedd 80% wedi newid, yn y ffordd y byddai rhywun yn ei ddisgwyl o gynnydd mewn tymereddau. Newidiodd pethau fel dyddiad atgynhyrchu neu fudo, hyd y tymor tyfu, neu faint a dosbarthiad poblogaethau.\nDaw'r adroddiad hwn i'r casgliad, trwy gydol yr XNUMXfed ganrif, y newid yn yr hinsawdd yn rhanbarthol, yn enwedig y cynnydd mewn tymheredd fel yr effaith fwyaf cyflyru, roedd wedi cael effaith ar systemau biolegol a'u cylchoedd naturiol.\nMae amryw o ymchwiliadau wedi'u cynnal lle ceisir astudio a yw cynhesu byd-eang yn niweidio'r perthnasoedd rhwng planhigion ac anifeiliaid yn yr un ecosystem. Mewn rhai achosion, mae'r tymereddau'n codi yn diraddio'r cysylltiadau yn y gadwyn fwyd ac effeithlonrwydd rhai organebau i oroesi yn eu cynefinoedd.\nMae rhai anifeiliaid a phlanhigion yn codi'n gynharach\nMae yna rywogaethau o adar fel y titw mawr (Parus mawr) sy'n cychwyn ar eu defodau nythu blynyddol ym mis Ebrill a mis Mai. Ar ôl ymchwiliad i'r adar hyn lle gosodwyd trapiau ger eu nythod i allu eu dal, eu pwyso, eu mesur, ac ati. Daethpwyd i'r casgliad, ar ôl 18 mlynedd o fesurau (rhwng 1985 a 2003), ni newidiodd ffenoleg y titw mawr, ers iddynt nythu yr un diwrnod flwyddyn ar ôl blwyddyn. Gallwn ddweud nad yw newid yn yr hinsawdd wedi effeithio ar gywion. Fodd bynnag, mae wedi effeithio ar rywogaeth o lindys y glöyn byw nos (Brumata Operophtera) sydd, ynghyd â rhywogaethau llai niferus eraill, yn gweithredu fel bwyd ar gyfer cywion bach.\nAr hyn o bryd, y nifer uchaf o lindys sydd ar gael ar gyfer cywion cywion bach Mae'n bythefnos cyn y flwyddyn 1985. Roedd yr uchafbwynt hwn o gynnydd yn nifer y lindys yn cyd-fynd yn berffaith â chyfnod y galw mwyaf am fwyd gan y cywion. Nawr, mae'r rhan fwyaf o gywion bach yn deor pan fydd tymor y lindysyn drosodd. O ystyried y prinder bwyd o ganlyniad, dim ond cywion bach sy'n codi'n gynnar yw'r unig rai sy'n gallu bwyta lindys.\nMae'r we fwyd hefyd yn colli cydamseriad\nNid yn unig y mae adar neu wyfynod yn colli cydamseriad, ond maen nhw hefyd lefelau is y gadwyn fwyd. Mae'r gwyfyn yn bwydo ar ddail ifanc, tyner y derw lle mae'r birdhouses. Er mwyn goroesi, rhaid i'r lindys ddeor yn union wrth i'r blagur byrstio a'r dail derw agor. Os bydd y pryfyn yn deor o'r wy fwy na thua phum niwrnod cyn i'r melynwy byrstio, bydd yn llwgu. Bydd yr un peth yn digwydd os bydd hyn yn digwydd fwy na phythefnos yn ddiweddarach, oherwydd bod y dail derw wedi'u llenwi â thanin, sy'n cael eu casáu gan y lindysyn.\nAc yn y bôn, mae popeth yn dilyn cydbwysedd union, eiliad addas lle mae gan y rhywogaeth eu tebygolrwydd mwyaf o oroesi. Nid bod pethau'n gweithio fel hyn oherwydd ei fod yn cael ei "orchymyn" neu ei "orchymyn" gan rywun, ond yn hytrach bod gan rywogaethau, yn anifeiliaid ac yn blanhigion, y cylchoedd hyn fel hyn, oherwydd trwy gydol hanes, mae esblygiad ac addasu wedi gwneud i'w ffenoleg sicrhau'r cyfnodau hyn gan fod graddfa ei lwyddiant yn uwch.\nGyda newid yn yr hinsawdd mae'r holl gylchoedd hyn yn newid yn ddramatig. Mae llawer o rywogaethau yn gweld eu siawns o oroesi yn lleihau yn wyneb senarios newidiol o'r fath a newidynnau atmosfferig mor wahanol. Mae cynnydd mewn tymheredd yn achosi i'r gwanwyn symud ymlaen a chylchoedd blodeuo llawer o rywogaethau o blanhigion y mae maent yn dibynnu ar anifeiliaid i dyfu. Os ydym yn llusgo hyn i lawr y gadwyn fwyd, sylweddolwn fod llu o broblemau wrth gydamseru ecosystemau ac nad yw'r cydbwysedd ecolegol bregus yn gweithio fel y dylai.\nLlwybr llawn i'r erthygl: Meteoroleg Rhwydwaith » Meteoroleg » Gwyddoniaeth » Mae newid yn yr hinsawdd yn achosi colled yn y cydamseriad o ecosystemau\nNASA: California yn suddo\nMae ein planed yn parhau i fod mewn perygl o gwympo


Digwyddiad recriwtio i ofal cartref yn Aberhonddu - Powys\nDigwyddiad recriwtio i ofal cartref yn Aberhonddu\nYn Aberhonddu fis nesaf bydd yna sesiwn taro heibio i bobl sydd â diddordeb mewn gwaith gwerth chweil yn y maes gofal.\nBydd Cyngor Sir Powys yn ymuno â'r cwmni gofal cartref lleol 'Seren Support', yr Asiantaeth Taliadau Uniongyrchol, PeoplePlus ac Ymgyrch Gofalwn Gofal Cymdeithasol Cymru i gynnal digwyddiad yn adeilad newydd y Gaer, ddydd Iau 16 Ionawr rhwng 2 pm a 5 pm.\nMae'r gwaith yn rhan o ymgyrch i annog mwy o bobl i'r sector gofal cymdeithasol led led Cymru, gan gynnwys gwneud gwaith gofal cartref a Chynorthwywyr Personol. Mae Gofal Cymdeithasol Cymru'n rhagweld y bydd angen 20,000 yn fwy o bobl i weithio yn y maes gofal yng Nghymru erbyn 2030.\nDywedodd y Cynghorydd Myfanwy Alexander, yr Aelod Cabinet sy'n gyfrifol am Ofal Cymdeithasol i Oedolion: "Rydym wedi dod i Aberhonddu i chwilio am bobl sydd am wneud gwahaniaeth a chyfrannu at eu cymunedau. Gall y swyddi hyn fod yn hyblyg i helpu gyda'r cydbwysedd rhwng bywyd a gwaith ac fe allai fod y cam cyntaf at yrfa mewn sector gyda rhagolygon gwych. Dewch draw am sgwrs: chi byth yn gwybod, fe allech fod yn arwr i rywun."\nEsboniodd y cafodd Aberhonddu ei dewis gan fod y rhan hon o Bowys yn ardal lle mae angen mwy o weithwyr gofal cartref.\nMae gweithwyr gofal a chynorthwywyr personol yn yrfaoedd hyblyg a fyddai'n addas i rieni / mam-gu neu dad-cu neu warcheidwaid sydd angen gweithio o gwmpas eu cyfrifoldebau gofal plant, er enghraifft gweithio tu allan i amserau gollwng a chasglu'r plant. Gallan nhw fod yn swyddi llawn amser neu ran-amser ac mae cyfleoedd di-ri i gamu ymlaen yn eich gyrfa o fewn y sector hwn.\nCaiff cynorthwywyr personol eu cyflogi gan ddefnyddiwr y gwasanaeth ac maen nhw'n helpu gydag amrywiaeth o dasgau sy'n cynyddu annibyniaeth ac yn gwneud gwahaniaeth go iawn i'w ansawdd bywyd.\nMae nifer o weithwyr gofal Powys yn cael eu cyflogi gan asiantaethau allanol - megis 'Seren Support' er bydd rhai'n cael eu cyflogi'n uniongyrchol gan Gyngor Sir Powys.\nI gael manylion cyswllt yr asiantaethau hyn, a manylion swyddi'r cyngor, ewch i:


Technoleg a chwaraeon – perthynas fydd yn dal i redeg | Chwaraeon Cymru\nTechnoleg a chwaraeon – perthynas fydd yn dal i redeg\nYng Nghymru – fel mewn cymaint o wledydd eraill ym mhob cwr o’r byd – fe wyliodd rhedwyr yn llawn edmygedd ag yn gegagored wrth i Eliud Kipchoge redeg marathon mewn llai na dwy awr yn ôl ym mis Hydref, y tro cyntaf i unrhyw un wneud hynny.\nOnd nid oedd pawb yn canolbwyntio ar wyneb y seren o Kenya wrth iddo garlamu ar hyd y ffordd yn Vienna. Roedd llawer o redwyr o’r safon uchaf yn edrych ar beth oedd gan Kipchoge am ei draed, ac yn meddwl tybed a fyddai technoleg y Nike Alpha Fly yn rhoi adenydd iddyn nhw hefyd.\nRoedd camp Kipchoge yn ddosbarth meistr yn y defnydd o dechnoleg chwaraeon, ond mae’r canlyniad dadleuol yn crynhoi’n daclus y ddadl am sut – ac os – dylai’r datblygiadau gwyddonol mewn chwaraeon gael eu cyfyngu.\nBob tro mae pob un ohonom ni’n camu ar gae hyfforddi 3G yn lle tomen o fwd, ac yn cydio mewn ffon golff carbon ffibr, neu raced tennis heb ei wneud o bren mwyach, rydyn ni’n elwa o ddatblygiadau technolegol mewn chwaraeon.\nHeddiw fe allwn ni fesur ein cyflawniadau parkrun gydag oriawr glyfar, ein dosbarth sbin ar gyfrifiaduron bach, neu gymalau’r Tour De France ar sgriniau yn ein hystafell fyw, a hyd yn oed archebu cyrtiau pêl rwyd, sboncen neu dennis ar ffôn clyfar cyn codi o’r gwely yn y bore.\nOnd beth yw’r cyfyngiadau? Pwy sy’n gallu sicrhau cae chwarae teg? Ac os yw technoleg yn ddrud, ac wedi’i chyfyngu felly i rai, sut mae’n cyd-fynd â’r syniad o chwaraeon i bawb?\nYn y byd golff, mae’r ddadl dros dechnoleg wedi cyrraedd croesffordd yn ôl pob tebyg wrth i weithgynhyrchu soffistigedig ar ffyn a pheli alluogi i sêr mwyaf y byd chwaraeon yrru’r bêl fwy na 300 llath erbyn hyn.\nMae’n ymddangos bod Adroddiad diweddar y Prosiect Dirnadaeth Pellter gan yr awdurdodau golff wedi eu darbwyllo ei bod yn amser gweithredu. Yr awgrym yw bod sgiliau yn awr yn cael eu tanseilio gan bŵer pur technoleg.\nJames Thie yw prif hyfforddwr rhedeg pellter canol a hir Cymru. Ymhlith ei stabl o redwyr elitaidd, mae llawer yn defnyddio Nike Vaporfly eisoes – sy’n gyfreithlon o hyd – rhagflaenydd i’r Alpha Fly, sydd wedi’u gwahardd.\nMae’r ddwy esgid redeg yn cynnwys plât carbon yn y gwadn, a hefyd sbwng technoleg uchel sy’n darparu effaith garlamu o yrru’r rhedwr yn ei flaen i’w gam nesaf.\nMae Alpha Fly Kipchoge wedi cael ei gwahardd fel esgid gan fod y gwadn yn fwy trwchus na 40mm. Dim ond aelodau o fandiau teyrnged glam roc y Saithdegau sy’n gallu gwisgo platfforms mwy, yn ôl pob tebyg.\nMae Thie yn cyfaddef bod ganddo rai pryderon am y ffordd mae technoleg yn dylanwadu ar redeg, ac yn amharu ar recordiau presennol o gymharu â’r gorffennol, ond mae hefyd yn amheus o reolau llawdrwm mewn oes lle mae brandiau cŵl yr olwg wedi rhoi hwb mawr i redeg.\nMae hefyd yn nodi bod datblygu esgidiau’n chwarae rhan fawr mewn lles athletwyr drwy atal anafiadau rhedeg.\n“Mae’n anodd edrych a dweud, “Mae hyn yn ofnadwy. Beth am fynd yn ôl at yr hen esgidiau,’” meddai Thie, darlithydd mewn hyfforddiant a pherfformiad chwaraeon ym Met Caerdydd a chyn arbenigwr 1500m o safon byd.\n“Ble mae tynnu’r llinell gyda thechnoleg? Fe wnes i weithio i weithgynhyrchydd esgidiau am flynyddoedd. Mae gan unrhyw esgid rydyn ni’n ei gwisgo ryw fath o dechnoleg.\n“Rydyn ni wedi defnyddio technoleg esgidiau i gywiro dull rhedeg ers blynyddoedd – er enghraifft, mae pobl sy’n gor-bronadu yn gwisgo esgid strwythuredig.\n“Ond y cwestiwn ydi pa mor bell mae’r dechnoleg yn datblygu fel ei bod yn amhosib ei rheoli wedyn? Mae’n rhaid cael canllawiau, fel pob camp. Beth yw’r terfyn uchaf a beth sy’n annheg? Rhaid cael ffiniau synhwyrol.”\nDylai unrhyw un sydd ag amheuon am fanteision esgidiau Nike ystyried y ffaith bod rhedwyr sy’n defnyddio Vaporfly wedi cymryd 31 o’r 36 o’r tri safle uchaf mewn prif farathonau yn ystod y flwyddyn ddiwethaf.\nMae gweithgynhyrchwyr eraill yn brysur yn gweithio ar eu fersiynau eu hunain yn barod ar gyfer y Gemau Olympaidd, ond nid yw rhai athletwyr yn gallu aros ac maen nhw wedi gwisgo esgidiau Nike a gosod logo eu noddwyr eu hunain ar ben y tic enwog yna.\nMae Thie yn rhybuddio rhag ymateb yn fyrbwyll fel hyn ac yn ychwanegu: “Wrth gwrs, y peth am athletau yw y dylai fod am natur gorfforol rhywun a’r ymarfer mae’n ei wneud.\n“Ond hefyd mae’r ochr o wneud rhedeg yn cŵl ac ennyn diddordeb pobl mewn rhedeg yn bwysig. Mae technoleg esgidiau wedi gwneud hynny yn ystod y blynyddoedd diwethaf ac mae pobl yn siarad amdano.\n“Ar un ochr, mae perfformiadau’n gwella ac ni fyddai hynny’n digwydd fel arall. Ar yr ochr arall, mae mwy o bobl allan yn rhedeg. Mae bwrlwm am redeg a does neb yn rhedeg i fynd yn arafach.\n“Mae rhedeg mewn rhywbeth sy’n mynd i wneud i chi redeg ar eich gorau’n mynd i fod yn atyniadol.\n“Yr hyn welson ni gyda’n rhedwyr ni yw nad yw’n eich gwneud chi’n gyflym iawn dros nos o angenrheidrwydd, ond mae’n hybu’r math o redeg rydych chi eisiau – bownsio ac ar flaen eich traed, a syrthio i mewn i’r trawiad troed nesaf, sef sut mae’r esgid wedi cael ei chynllunio.\n“Mae’r glustog yn lleihau blinder ac yn golygu y gallwch chi ddal ati’n dda am gyfnod hirach. Felly mae rhedwyr yn gallu cael y perfformiad gorau un. Mae pobl yn hyfforddi mwy ac mae mwy o bobl yn cymryd rhan mewn rasys mwy.\n“Hefyd mae’n ymddangos bod y glustog ychwanegol yn helpu gydag anafiadau, felly dyma fantais arall. Yn yr hen ddyddiau, roeddech chi’n cysylltu cymaint gyda’r concrid fel bod y pengliniau a’r fferau’n dioddef.”\nOnd gyda rhedeg wrth droed y mynydd nawr o ran rasys technolegol, mae beicio wedi bod mewn mynyddoedd sy’n cael eu rheoli gan gyfrifiaduron ers blynyddoedd.\nMae chwyldro wedi bod mewn technoleg beiciau ac nid yw technoleg yn ymwneud â dim ond paratoadau deiet mwyach, a biomecaneg beicio, a’r rhaglenni meddygol ar gyfer adferiad beicwyr – mae yno, yng nghanol y ras, gyda’r defnydd o fetrau pŵer soffistigedig\nNid yw beicwyr fel Geraint Thomas yn teimlo’n flinedig mwyach. Maen nhw’n gweld union fesur eu blinder ar sgrin yn fflachio mewn amser real yn ystod ras.\nYn anochel, mae gwrthwynebiad wedi dod i’r amlwg ac, yn ddiweddar, dywedodd Luca Scinto, rheolwr tîm Vini Zabù-KTM, ei fod yn gwahardd metrau pŵer o feiciau ei feicwyr.\n"Mae gan y beicwyr obsesiwn â watts. Maen nhw’n gadael iddo ddylanwadu gormod arnyn nhw. Wrth hyfforddi, mae’n beth da defnyddio metr pŵer ond nid mewn ras. Rydw i eisiau i fy meicwyr i feddwl yn rhydd eto," meddai Scinto.\nMae gan Thie amheuon am ddadansoddiad amser real fel cam rhy bell.\n“’Fyddwn i ddim eisiau i’n camp ni fynd felly. Mae purdeb o hyd mewn athletau o ran eu bod nhw’n ymwneud â bod yn gyflymach, cryfach, uwch, ond wedyn mae’n rhaid i’n camp ni berthyn i’r 21ain ganrif.\n“Mae technoleg yn beth positif, ond mae’n rhaid i chi fod yng ngofal y rheoliadau. Mae ein camp ni’n gweiddi am symud oddi wrth gyffuriau oherwydd ni yw un o’r campau sydd wedi cael eu niweidio fwyaf.”\nOnd nid dim ond mewn chwaraeon elitaidd mae technoleg yn cael effaith fawr. Ac nid oes raid i’r stori dechnoleg ddechrau yn y pen elitaidd ac wedyn treiddio i lawr i’r torfeydd.\nMae Tennis Cymru yn elwa o ddatblygiad a allai arwain at gyrtiau sy’n cael eu cynnal a’u cadw’n well a mynediad symlach ar gyfer y rhai sydd eisiau chwarae – diolch i rwydwaith archebu ar-lein.\nMae system ClubSpark yn cael ei threialu mewn rhannau penodol o Gymru i alluogi pobl i archebu gêm o dennis ar eu ffôn drwy ap. Rydych chi’n cyrraedd, mynd i mewn drwy giât ddiogel gyda chod, a hyd yn oed yn rheoli’r llifoleuadau – os oes rhai yno.\nWedi’i datblygu gan Sportslab Technology, mae rhai clybiau tennis wedi bod yn defnyddio’r system ers peth amser, ond nawr mae Tennis Cymru wedi ei defnyddio mewn cyrtiau cyhoeddus, yn aml mewn parciau lle mae mynediad wedi bod yn broblem.\nDywedodd Simon Johnson, prif weithredwr Tennis Cymru: “Rydyn ni’n ceisio moderneiddio ein rhwydwaith cyfan.\n“Ym Mharc y Mynydd Bychan yng Nghaerdydd yn ystod y flwyddyn ddiwethaf, rydyn ni wedi gweld tua 1,600 o bobl yn lawrlwytho’r ap ac yn ei ddefnyddio i archebu cyrtiau ar eu ffôn. Felly rydyn ni’n defnyddio technoleg mewn ffordd bositif i ymestyn cyfleoedd chwarae.\n“Rydyn ni wedi dewis tua 17 parc arall ledled Cymru nawr lle rydyn ni’n sgwrsio gydag awdurdodau lleol eraill am ddarparu’r profiad hawdd yma i bobl sydd eisiau chwarae.\n“Cyrtiau yw’r rhain lle’r oedd y giatiau’n arfer cael eu gadael ar agor, pobl yn mynd â chŵn am dro yno, a doedden nhw ddim wir yn cael eu defnyddio.\n“Mae’n golygu y gallwch chi dalu tair neu bedair punt, archebu cwrt ar eich ffôn, bydd y giât yn agor ac wedyn yn cau tu ôl i chi, ac wedyn fe allwch chi chwarae eich gêm. Mae posib cadw’r cwrt mewn cyflwr da ac mae’n gwneud tennis yn hygyrch.\n“Rydyn ni wedi ceisio defnyddio’r gŵyn gyffredin mai ar eu ffôn mae plant o hyd i weld hynny fel rhywbeth positif. Yn yr un ffordd ag y mae tocynnau sinema, neu westai neu hediadau awyren yn cael eu harchebu, rydyn ni’n ceisio gwneud chwarae tennis mor syml â hynny.”\nYmhlith yr arloesi technolegol diweddar arall yn y byd tennis mae pyst rhwydi clyfar sy’n gallu mesur ac asesu perfformiad chwaraewr neu gyflymder serf, ac waliau taro rhyngweithiol y gellir eu defnyddio i roi mynediad newydd i’r gamp i bobl.\nMae datblygiadau diweddar eraill mewn technoleg wedi’u hanelu lai at berfformiad neu hygyrchedd, gan ymwneud mwy â lles athletwyr.\nAeth asgellwr Cymru, George North, drwy gyfnod yn ei yrfa rygbi rai blynyddoedd yn ôl pryd bu iddo ddioddef o sawl cyfergyd – maes sydd wedi dod yn broblem fwyaf y gamp erbyn hyn mae’n debyg.\nRoedd North yn chwarae i’r clwb o Loegr, Northampton, ar y pryd, ond ers iddo ddychwelyd i Gymru i chwarae i’r Gweilch, mae wedi bod yn rhan o raglen arloesol sy’n defnyddio gwarchodwr dannedd arbennig i fonitro pa mor agored yw chwaraewr i niwed anafiadau i’r pen.\nWedi’i datblygu gan dîm ymchwil ym Mhrifysgol Abertawe, mae system PROTECHT yn defnyddio synwyryddion yng ngwarchodwr y geg i fesur difrifoldeb ergyd ar y cae.\nMae’n golygu y gall maint ergyd fawr i North – neu unrhyw chwaraewr arall gyda’r Gweilch – gael ei gweld gan ddadansoddwyr sy’n defnyddio gliniadur ar y llinell ochr. Y meddygon sy’n rhoi diagnosis o gyfergyd posib o hyd, ond mae’r data’n golygu bod modd mesur effeithiau mawr a gweithredu yn unol â hynny – yn enwedig lle mae gan chwaraewr hanes o anafiadau cyfergyd o bosib.\nMeddai North: “Mae’n ddatblygiad gwych, mae’r gwarchodwr yn y geg yn teimlo fel pob un arall, ond eto mae’n darparu gwybodaeth werthfawr iawn.\n“Mae pawb yn y gêm yn ymwybodol o bwysigrwydd diogelwch gydag anafiadau pen wrth gwrs, a pho fwyaf o wybodaeth sydd gan y staff meddygol, y gorau.\n“Rydw i’n meddwl pe bai ar gael pan gefais i broblemau rai blynyddoedd yn ôl y byddai wedi helpu yn sicr gyda dadansoddi beth oedd yn digwydd.\n“Rydw i’n meddwl ei fod yn wych. Yn y diwedd bydd yn mynd allan i rygbi ar lawr gwlad ac mae’r adborth yn mynd i fod yn enfawr.”\nMae’r posibilrwydd o dechnoleg sy’n treiddio i bob maes mewn chwaraeon – a heb fod yn gyfyngedig i rai – yn ymddangos yn hanfodol. Mae hynny yr un mor wir am ddatblygiadau mewn diogelwch â gwella perfformiad.\nFel mae Thie yn dweud: “Does dim byd yn aros yr un fath am byth – yn enwedig mewn chwaraeon.\n“Ond yr hyn sy’n allweddol yw bod technoleg ar gael i bawb, yn cael ei rheoli a bod rheoliadau’n bodoli.”\nCynhyrchwyd yr erthygl mewn partneriaeth â Dai Sport.


Wrth edrych ymlaen at growsawi'r Gwyddelod i Gaerdydd y penwythnos nesaf, mae Cymru Fyw wedi cael cipolwg ar waith rhai o aelodau pwysicaf tîm rygbi Cymru: y swyddogion sy'n gweithio'n galed tu ôl i'r llenni i geisio sicrhau llwyddiant i wŷr Warren Gatland.\nYr wythnos hon Andrew Hughes, aelod o dîm dadansoddi'r garfan sy'n disgrifio diwrnod arferol ei adran.\nimage captionAndrew Hughes wrth ei waith!\nMae'r dydd yn dechrau i ni rhwng 6.30am-7.00am pan fyddwn ni'n cyfarfod yn 'stafell y tîm yng ngwesty'r Vale (neu'r dungeon, fel mae'r dadansoddwyr yn ei alw e!)\nMae pob dadansoddwr yn yr adran yn gweithio gyda hyfforddwr penodol, ynghyd â gweithio ar agweddau cyffredinol ar y chwarae ac astudio'r gwrthwynebwyr, gan nodi unrhyw arferion sydd ganddyn nhw. Rydw i'n gweithio'n agos â Neil (Jenkins) a rydyn ni'n cwrdd yn y bore er mwyn mynd drwy'r holl glipiau a'r nodiadau drafodon ni ddechrau'r wythnos, fel fod popeth wedi ei baratoi cyn briffio'r chwaraewyr yn hwyrach heddiw.\nMae hi'n amser brecwast i'r chwaraewyr tua 8am, bob un ohonynt gyda'i laptops personol. Dyma lle 'dyn ni'n delio ag unrhyw gwestiynau neu ddiweddariadau sydd ganddyn nhw ar ôl adolygu'r sesiynau hyfforddi ddydd Mawrth.\nAr ôl i'r sesiwn orffen mae rhaid ruthro i gyrraedd y cae ar gyfer sesiwn yr olwyr, ble rydw i o flaen y laptop. Rydw i'n casglu a threfnu'r llif o'r camerâu, gan dorri a chodio'r lluniau. Rydyn ni'n ffilmio a chodio'r holl chwarae, y patrymau a'r driliau yn fyw fel bod y fideos o'r sesiynau ar gael i'r chwaraewyr cyn gynted â'u bod yn dychwelyd i 'stafell y tîm.\nCyn sesiwn y prynhawn, mae'r hyfforddwyr yn trafod yr hyfforddi, y chwarae a'r tactegau, gan ddefnyddio clipiau o'r sesiynau hyfforddi a gemau blaenorol. Mae holl aelodau'r adran ddadansoddi ger y cae ar gyfer sesiwn y tîm - fi yn ffilmio, Rhods (Rhodri Bown) yn codio'n fyw ar y laptop a Longy (Rhys Long, Pennaeth Dadansoddi Perfformiad) yn adolygu'r hyfforddi yn fyw ar iPad, er mwyn i'r tîm hyfforddi gallu cael eu diweddaru o unrhyw beth o bwys yn syth bin.\nimage captionMaeddodd Iwerddon y Cymry y llynedd...gall y cochion talu'r pwyth yn ôl eleni?\nEto, mae'r holl luniau gafodd eu ffilmio ar gael i'r bechgyn erbyn iddyn nhw gyrraedd 'stafell y tîm. Rydyn ni wrth law i'w helpu i adolygu'r sesiwn ac ateb unrhyw gwestiynau. Rydyn ni'n crynhoi'r clipiau a'r wybodaeth yn hytrach na bod y chwaraewyr yn gorfod eistedd drwy oriau o fideos neu ddata!\nMae'r sgwad yn aros yn y gwersyll heno a bydd y diwrnod yn ailddechrau eto 'fory am 6.00am!


Ryseitiau a Gwybodaeth Goginio Grwp neu Dorf\nRyseitiau yn ôl Opsiwn Diodydd Nadolig Prif Gyflenwad Nadolig Ryseitiau Parti Cocktail Ryseitiau Nadolig\nCoginio am Ryseitiau a Gwybodaeth Dorf\nEfallai na fydd lluosog ryseitiau ar gyfer dorf yn gweithio\nP'un a ydych wedi cytuno i ddod â blas ar gyfer 12 neu 24 i ginio potluck neu wedi llithro'n llwyr ac mae angen coginio ar gyfer rhestr westai o 50 neu 100, un o'r dyddiau hyn mae'n debyg y bydd angen ryseitiau mawr arnoch. Fe welwch ddigon o ryseitiau isod a ydych chi'n coginio ar gyfer dorf, yn cynllunio bwffe, neu dim ond teulu mawr iawn, ac awgrymiadau ar fudiad felly ni fyddwch yn sownd yn y gegin tra bod eich gwesteion yn cael yr holl hwyl.\nYn amlwg, yr ystyriaeth bwysicaf wrth fwydo dorf yw mesurau diogelwch bwyd priodol. Ni fyddech am wneud unrhyw un yn sâl yn y cinio neu'r parti potluck hwnnw. Mae glendid yn hollbwysig. Wrth goginio llwythi mawr o fwyd, mae'n bwysig eu bod yn cael eu coginio'n drylwyr trwy'r cyfan. Defnyddiwch thermomedr ddarllen yn syth i fod yn siŵr. Ar ôl eu coginio, rhaid i chi fod yn barod i gadw bwydydd poeth ar y tymheredd priodol fel na fydd bacteria yn dechrau tyfu. Mae hyn yn arbennig o bwysig gyda ryseitiau dofednod.\nOs ydych chi'n cludo bwyd, mae'n rhaid i chi feddwl ymlaen i gadw bwydydd poeth o fwydydd poeth ac oer yn oer ar hyd y daith ac yn ystod y cyfnod gwasanaethu.\nI Dwbl neu Ddim yn Dwbl?\nGellir lluosi llawer o ryseitiau safonol i fwydo tyrfaoedd mwy. Fodd bynnag, nid oes angen lluosi pob cynhwysyn. Er enghraifft, nid oes angen lluosi braster sydd ei hangen ar gyfer angen saute, cyn belled â bod gennych swm priodol i gwmpasu gwaelod y sosban.\nEfallai na fydd amseroedd coginio o reidrwydd angen eu lluosi gan yr un ffactor â chynhwysion y rysáit.\nGall rhai prydau gymryd llai na dwbl o amser a gall rhai gymryd mwy fyth, yn dibynnu ar faint y pryd. Efallai y byddwch chi'n disgwyl y bydd rysáit i wasanaethu 4 y byddwch wedi ei chwarteru yn gwasanaethu 16, ond mae'n debyg y bydd yn gwasanaethu mwy.\nPeidiwch â lluosi gyda rhif rhyfedd. Am ryw reswm rhyfedd, nid oes unrhyw gôl wedi'i fwriadu, nid ydynt yn troi allan hefyd. Fodd bynnag, mae is-adran fel arfer yn gweithio'n dda ar y ryseitiau hynny sy'n rhy fawr at eich dibenion.\nCoginio am Ryseitiau Dorf\n• Ffa Bak Afalau (12)\n• Cacen Apple\n• Asparagws gyda Lemon Matzo Crumble (12)\n• Salad Tatws Ranch Bacon (16)\n• Ham Baked in Champagne (20)\n• Relish Pysgodyn White gyda Dill & Tomato-Cucumber Relish (12)\n• Cacen Banana gyda Gwydiad Cinnamon (24)\n• Mini-Muffinau Choco-Sglodion Banana (60)\n• Brisged Cig Eidion gyda 40 Cloves Garlleg\n• Tendro Cig Eidion gyda Gravy Madarch (12)\n• Enchiladas Tri-Caws Beefy (36)\n• Cwrw Cwrw (70)\n• Cawl Beau Big Swatch (100)\n• Tatws Mawn Bistro (12)\n• Brisged mewn Saws Melys a Swn (12)\n• Cacen Banana Moron (12)\n• Criw Phyllo wedi'i Falu â Chaws (Cigarro Burek) (40)\n• Sêr Selsig Cawsi (72)\n• Twrci Tsieineaidd gydag Eight-Treasure Stuffing (12)\n• Cacen Fyset Siocled (48)\n• Bara Candy Caramel Siocled (48)\n• Cacen Gogon Siocled (12)\n• Bariau Nickel Siocled (48)\n• Bariau Marshmallow Menyn Cnau Coco (36)\n• Guacamole Ffug (12)\n• Salsa Ffwrc (16)\n• Rholiau Cnau Rasin Cinnamon (36)\n• Coco (100)\n• Cawl Cig Eidion Corncannon (12)\n• Lledaeniad Barabrydau Lliwgar (12)\n• Pwdin Corn a Chaws (24)\n• Cig Eidion a Bresych Corned (12)\n• Melinau Cranc (48)\n• Cnau Cranc (40)\n• Bara Beiciau Cacen Meron (36)\n• Cwcis Caws Hufen ar gyfer Cookie Press (60)\n• Twrci wedi'u Stwffio â Namyn (10)\n• Twrci Deep-Fried (20)\n• Chowder Tatws Dilled (24)\n• Bariau Cwci Brownie Dewin Dwbl\n• Eggnog gyda Brandy, Bourbon, neu Rum (16)\n• Eggnog - Di-alcohol (16)\n• Ffigri Pwdin (12)\n• Bariau Rasio Afal Ffres (36)\n• Cacen 7-Up¨ Ffrwythau (12)\n• Bariau Nanaimo Grand Marnier (12)\n• Brownies Stout Guinness (48)\n• Casserole Tatws Brown Hash (12)\n• Pêl Afal Mêl (36)\n• Cymysgedd Rhwmp Bwyta Poeth (12)\n• Coco Poeth I Dafad (12)\n• Irish Stew Lamb (12)\n• Cacen Julep Mint Kentucky Derby (18)\n• Cacen Ces Teim Allweddol (16)\n• Goleuo Siocled Gwyn Allweddol (48)\n• Dillad â Saws Cimwch (12)\n• Brownies Carbon Isel (48)\n• Rheolau Cigar Melys Lychee (26)\n• Gwnewch Tatws Mwythau Ahead (25)\n• Salad Oren Mandarin (12)\n• Bunnau Ham a Chews Marinog (24)\n• Sliders Pêl-Fwyd (24)\n• Cawl Pêl-droed Mecsico (12)\n• Mini Quiches Selsig (24)\n• Seidr Sbeislyd Oren (24)\n• Cwpan Cacennau Patriotig (24)\n• Ewinedd Cyw iâr Menyn Pysgod (20)\n• Mini-Muffinau Sglodion Menyn-Siocled Cnau Maen (60)\n• Cwpanau Cookie Rollo¨ Menyn Peanut (40)\n• Cacen Pineapal Tu Mewn Allan (16)\n• Rhost Porc gyda Stuffing Apple\n• Cacen Pie Pwmpen (24)\n• Borscht Llysiau Palace Palace (12)\n• Stiwd Salisbury (12)\n• Sambusak - Priodfeini Cig Eidion neu Gaws wedi'i Falu (60)\n• Selsig Mozzarella Supper ar gyfer Dorf\n• Cacen Shoofly (24)\n• Cacen Reisiniau Carrot Sbiced (36)\n• Muffinau Dream Hufen Mefus (48)\n• Ball Caws Swisaidd a Hufen (32)\n• Bariau Coginio Siocled Triphlyg (36)\n• Salad Ffrwythau Vanilla (64)\n• Pilaf Reis Gwyllt (12)\n• Blasyddion Zucchini (20)\nNoson Nadolig Serbeg (Badnje Vece) Ryseitiau\nBwydydd Lleol Wedi'i Grownio, Wedi'i Hunio, neu Wedi Ymfudo yn Alaska\nRysáit Sarddion Cyfan Byw Moroco\nRheolau Cyntaf Banana Menyn Cnau


Mae gofyn bod gennych y feddalwedd gywir i weld gwybodaeth benodol ar y wefan hon. Mae'r dudalen hon yn cynnig cysylltiadau i raglenni gweld a darllen sydd ar gael am ddim.\tJenny Randerson, Gweinidog dros Ddiwylliant, Chwaraeon a'r Gymraeg\nRwyf wedi addo rhoi'r wybodaeth ddiweddaraf i'r Cynulliad am y datblygiadau yng Nghanolfan Mileniwm Cymru. Oherwydd pwysau amser yn y cyfarfod llawn rwyf wedi cytuno i gyflwyno datganiad ysgrifenedig y tro hwn. Gallwch weld drosoch eich hun y bu cryn gynnydd yn y gwaith o adeiladu'r Ganolfan. Rwy'n falch iawn o ddweud fod y gwaith yn cadw at yr amserlen a'r gyllideb. Ar 21 Ionawr eleni, cafodd llechen o Ogledd Cymru ei gosod ar y safle gan Bryn Terfel. Llechen goch y Penrhyn yw'r llechen. Cafodd ei chloddio yn Chwarel Penrhyn ym Methesda a'i pharatoi a'i thorri yn Chwarel Blaenau Ffestiniog, Gwynedd.\nSgil-gynnyrch o'r diwydiant teilsio tai yw'r 1,000 o dunelli o lechi gaiff eu defnyddio i orchuddio 2,500 metr sgwâr o arwynebedd y Ganolfan. Daw'r llechi o chwareli Blaenau, Penrhyn a Bethesda yng nghanolbarth Gwynedd a Chwarel Corris ger Machynlleth.\nY cwmni sydd wedi cael y contract i osod y llechi ar flaen yr adeilad yw GH James Cyf - cwmni o grefftwyr llechi traddodiadol o Wynedd.\nYmhlith deunyddiau Cymreig eraill y mae:\no Pren caled Cymreig o ganolbarth Cymru ar gyfer y balconïau mewnol o Gwydr pensaernïol wedi'i ddatblygu gan adran gwydr pensaernïol Athrofa Abertaweo Patrymau ar bileri dur wedi'u seilio ar ffosiliau coed rhedyn a gafwyd yng ngwythiennau glo De Cymru. o Darnau o waith gan artistiaid Cymru ar gyfer tu mewn yr adeilad.\nAr hyn o bryd mae 15 o is-gontractwyr ar y safle yn ogystal â'r prif gonractiwr. Mae tua 259 o bobl ar y safle, ac mae 76% yn Gymry neu'n byw yng Nghymru. Mae Syr Robert MacAlpine yn cynnal seremoni "gosod carreg gopa" ddydd Gwener, Mawrth 7.\nO ran y meysydd risg a drafodwyd gan y Cynulliad yn y Cyfarfod Llawn y llynedd, mae'r cynllun Lwfansau Cyfalaf yn awr wedi'u rhoi ar waith, a chafwyd caniatâd cynllunio am faes parcio oddi ar y safle.\nO ran Cromen y Celfyddydau mae trafodaethau'n parhau ynghylch y rhan hon o'r safle ac mae'r mater dal yn fasnachol sensitif felly ni allaf ddweud mwy ar hyn o bryd. Byddaf yn sicrhau fod y mater hwn yn cael ei drafod eto mewn datganiadau yn y dyfodol.\nMae Cwmni Canolfan Mileniwm Cymru yn cwrdd â'i dargedau o ran cael cyllid o'r sectorau preifat ac elusennol. Rwy'n parhau i gadw llygad barcud ar yr ochr hon o fusnes y Ganolfan. Bydd Aelodau'n cofio bod yn rhaid i Gwmni Canolfan Mileniwm Cymru godi cyfanswm o £9.6 miliwn o ffynonellau preifat ac elusennol er mwyn cwblhau'r datblygiad. Mae swyddogion hefyd wrthi'n cynnal trafodaethau â swyddogion y Ganolfan ar y Cynllun Busnes diwygiedig, a byddaf yn gwneud yn siwr bod yr wybodaeth ddiweddaraf am hyn yn cael ei chynnwys hefyd mewn datganiadau yn y dyfodol.\nI gloi, rwy'n falch iawn fod Cwmni Canolfan Mileniwm Cymru wedi penodi Judith Isherwood fel Prif Weithredwr. Judith yw Cyfarwyddwr Celfyddydau Perfformio a Phrif Weithredwr dros dro Ty Opera Sydney. Mae ganddi brofiad helaeth o weithio gyda'r celfyddydau yn Awstralia. Bydd yn dechrau ar ei gwaith ddydd Llun, Mawrth 31.